open-index/open-wikipedia-markdown huggingface dataset:
ബക്കറ്റ്

വലത്ത്‌|ലഘുചിത്രം|250x250ബിന്ദു|Water well buckets

## ചരിത്രം
നിർമ്മാണ വസ്തുക്കളും പൈന്റ് പോലുള്ള ലായനികളും വലിയ ലോഹ പാത്രങ്ങളിലാണ് പാക്ക്കു ചെയ്തിരുന്നത്. ഈ അടുത്തകാലത്ത് പ്ലാസ്റ്റിക്ക് ബക്കറ്റുകൾ ആണ് കൂടുതലായി ഉപയോഗിക്കുന്നത്. പ്ലാസ്റ്റിക്ക് ബക്കറ്റുകൾക്ക് ഇരുമ്പു ബക്കറ്റുകളേക്കാൾ കൂടുതൽ ഉപയോഗങ്ങൾ ഇന്നുണ്ട്. ആഹാര സാധനങ്ങൾ സുരക്ഷിതമായി സൂക്ഷിക്കാൻ ഇവയുപയോഗിച്ചുവരുന്നു. ലോഹപാത്രങ്ങൾ, പ്രത്യേകിച്ചും ഇരുമ്പു പാത്രങ്ങൾ തുരുമ്പെടുത്തുപൊകുന്നതിനാൽ ആണ് ഇപ്പോൾ ഈ പ്രശ്നമില്ലാത്ത പ്ലാസ്റ്റിക്കു ബക്കറ്റുകൾ കൂടുതലായി ഉപയോഗിക്കുന്നത്.
വലത്ത്‌|333x333ബിന്ദു

## വിവിധതരം ബക്കറ്റുകളും അവയുടെ ഉപയോഗങ്ങളും
ബക്കറ്റുകൾ അനേകതരമുണ്ട്:
* വെള്ളം കൊണ്ടുപൊകാൻ ബക്കറ്റുപയൊഗിക്കുന്നു.
* വീടുകളിലുപയോഗിക്കുന്നവയും പൂന്തോട്ടത്തിലുപയോഗിക്കുന്നവയും - തരികളായുള്ളവയും ദ്രാവകങ്ങളും കൊണ്ടുപോകാനായി.
* ഓടിലും ആനക്കൊമ്പിലും മറ്റു പദാർത്ഥങ്ങളിലും നിർമ്മിച്ച ബക്കറ്റുകൾ അനേകം പ്രാചീനകാലത്തെയും  മദ്ധ്യകാലത്തെയും ജനതകളിലും സംസ്കാരങ്ങളിലും പരമ്പരാഗതമായ മതച്ചടങ്ങുകളിൽ ഉപയോഗിച്ചിരുന്നു. 
* വലിയ ബക്കറ്റുകൾ മണ്ണുമാറ്റാനും ഉപയോഗിച്ചുവരുന്നു.
* ക്രഷർ ബക്കറ്റ്  എസ്കവേറ്ററുകളിൽ വസ്തുക്കൾ പൊടിക്കാനും പുനർനിർമ്മിക്കാനും ഉപയോഗിക്കുന്നു.
* ബക്കറ്റുകൾ ചിലർ ഇരിപ്പിടങ്ങളായി ഉപയോഗിക്കുന്നു, 

## ഷിപ്പിങിന്റെ സൂക്ഷിപ്പുപാത്രങ്ങൾ
ഷിപ്പിങ് കണ്ടൈനർ.
File:Hemmoorer Eimer.jpg|Roman bronze situla from Germany, 2nd-3rd century
File:wooden_bucket.jpg|A wooden bucket
File:Feuerlöscheimer 19 Jh.jpg|German 19th century leather fire-buckets. With wood, leather was the most common material for buckets before modern times
File:Man carrying two buckets.JPG|A man carrying two buckets
File:Heinrich Zille Wasserträgerin.jpg|A young lady carrying a bucket, drawing by German artist Heinrich Zille.
File:Janitor's bucket with mop.jpg|A mop bucket with a wringer.
File:Excavator bucket.JPG|An excavator bucket.
File:Crusher bucket quarry.jpg|A crusher bucket
File:AFlex-Monsoon-Bucket.jpg|A helicopter bucket.
File:Balde.PNG|Plastic yellow bucket

File:A metal bucket.jpg|A metal bucket.



## ഇംഗ്ലിഷ് സാഹിത്യത്തിൽ
ബക്കറ്റ് ഇംഗ്ലിഷ് സാഹിത്യത്തിൽ അനേകം ഇഡിയംസിലും ഫ്രേസെസിലും ഉപയോഗിക്കുന്നു.
* Kick the bucket: a dysphemism for someone's death
* Drop the bucket on: implicating a person (Australian slang)
* A drop in the bucket: a small, inadequate amount in relation to how much is requested or asked 
* Bucket list: a list of activities an individual wishes to undertake before death

## ഇതും കാണൂ
* Bobrinski Bucket
* Mop
* Pail (container)
* There's a Hole in My Bucket

## References

# Earth Day 2008 article, Fredericksburg, VA, *Free Lance-Star* Newspaper http://fredericksburg.com/News/FLS/2008/042008/04222008/373116 
# Warning http://www.cpsc.gov/cpscpub/prerel/prhtml89/89065.html 
വർഗ്ഗം:ഗാർഹിക സാമഗ്രികൾ
ലുഡ്‌വിഗ് ബൂഷ്‌നർ

**ഫ്രീഡ്രിഷ് കാൾ ക്രിസ്ത്യൻ ബൂഷ്നർ** (29 March 1824 – 1 May 1899) ജർമ്മൻകാരനായ തത്വശാസ്ത്രജ്ഞനും ശരീരശാസ്ത്രജ്ഞനും ഭിഷഗ്വരനും ആയിരുന്നു. പത്തൊമ്പതാം നൂറ്റാണ്ടിലെ ശാസ്ത്രീയ ഭൗതികവാദം ത്തിന്റെ പ്രണേതാക്കളിലൊരാളുമായിരുന്നു.

## ജീവചരിത്രം
ബൂഷ്നർ ഡാർമ്സ്റ്റാഡ്റ്റിൽ 1824 മാർച്ച് 29നു ജനിച്ചു. 1842 മുതൽ 1848 അദ്ദേഹം ഭൗതികശാസ്ത്രം, രസതന്ത്രം, സസ്യശാസ്ത്രം, ധാതുശാസ്ത്രം, തത്വശാസ്ത്രം and വൈദ്യശാസ്ത്രം എന്നിവ ഗീസ്സൻ സർവ്വകലാശാലയിൽ പഠിച്ചു, 1848 ൽ അവിടെവച്ച് *Beiträge zur Hall'schen Lehre von einem excitomotorischen Nervensystem* (Contributions to the Hallerian Theory of an Excitomotor Nervous System) എന്ന പേപ്പർ പ്രസിദ്ധീകരിച്ചു. അതിനുശേഷം അദ്ദേഹം സ്ട്രാസ്‌ബർഗ്ഗ് സർവ്വകലാശാലയിൽ തന്റെ പഠനം തുടർന്നു, വൂസ്ബർഗ്ഗ് സർവ്വകലാശാല (where he studied pathology with the great Rudolf Virchow) and the വിയന്ന സർവ്വകലാശാല എന്നിവിടങ്ങളിലും അദ്ദേഹം പഠിച്ചു. 1852ൽ ട്യൂബിങ്ങൻ സർവ്വകലാശാലയിൽ ഒരു പ്രൊഫസ്സർ ആയിമാറി, അവിടെവച്ച് അദ്ദേഹം magnum opus *Kraft und Stoff: Empirisch-naturphilosophische Studien* (Force and Matter: Empiricophilosophical Studies, 1855) എന്ന പെപ്പർ തയ്യാറാക്കി. തന്റെ രചനകളിൽ പദാർത്ഥത്തിന്റെ നാശമില്ലാത്ത അവസ്ഥയും ഭൗതികശക്തിയെയും പറ്റി പറഞ്ഞു. അദ്ദേഹത്തിന്റെ ഭൗതികവാദ നിലപാടുകൾ അദ്ദേഹത്തിനു തന്റെ ജോലിതന്നെ അന്നു നഷ്ടപ്പെടുത്തി. ട്യൂബിങ്ങൻ സർവ്വകലാശാലയിലെ ജൊലിയുപെക്ഷിച്ച് അദ്ദേഹംഡാർമ്സ്റ്റാഡ്ടിൽ എത്തി, അവിടെ അദ്ദേഹം തന്റെ വൈദ്യവൃത്തി തുടർന്നു. അവിടെവച്ച് രോഗഗവേഷണവും ശരീരശാസ്ത്രഗവേഷണവുമായി ബന്ധപ്പെട്ട മാഗസിനുകളിൽ ലേഖനമെഴുതി.

ലുഡ്‌വിഗ് ബൂഷ്‌നറുടെ ഭൗതികനിലപാടുകൾ ജർമ്മനിയിലെ സ്വതന്ത്രചിന്താപ്രസ്ഥാനത്തിനു തുടക്കമിട്ടു.1881ൽ അദ്ദേഹം ജർമ്മൻ സ്വതന്ത്രചിന്താലീഗ് സ്ഥാപിച്ചു. ("Deutsche Freidenkerbund").

## ഇതും കാണൂ
* Jacob Moleschott
* Karl Vogt

## കുറിപ്പുകൾ

വർഗ്ഗം:1824-ൽ ജനിച്ചവർ
വർഗ്ഗം:1899-ൽ മരിച്ചവർ
വർഗ്ഗം:ജർമ്മൻ തത്ത്വചിന്തകർ
വർഗ്ഗം:ശരീരശാസ്ത്രജ്ഞർ
ടൈഡൽ ലോക്കിങ്ങ്

പണ്ട് ചന്ദ്രൻ സ്വയംഭ്രമണത്തിനും പരിക്രമണത്തിനും വ്യത്യസ്ത സമയമായിരുന്നു എടുത്തിരുന്നത്. എന്നാൽ ഭൂമിയുടെ ഗുരുത്വാകർഷണബലം ചന്ദ്രന്റെ വിവിധ ഭാഗങ്ങളിൽ വ്യത്യസ്തമായതുമൂലം (ഭൂമിയിൽ വേലിയേറ്റത്തിന്‌ കാരണമാകുന്ന അതേ പ്രഭാവം) ഈ സമയങ്ങൾ തുല്യമായി വന്നു. അതുകൊണ്ടാണ്‌ ചന്ദ്രന്റെ ഒരു ഭാഗം മാത്രം നമുക്ക് കാണാൻ സാധിക്കുന്നത്. ഈ പ്രതിഭാസത്തെ ***ടൈഡൽ ലോക്കിങ്ങ്*** എന്നു വിളിക്കുന്നു. ഭൂമിയുടെ ഭ്രമണകാലത്തിനും ടൈഡൽ ബലങ്ങൾ മൂലം ഈ മാറ്റം വരും. അതായത്, ഭൗമ-ചാന്ദ്രവ്യവസ്ഥയുടെ പരിണാമത്തിന്റെ അവസാനം ഭൂമിയിൽ നിന്ന് നോക്കിയാൽ ചന്ദ്രന്റെ ഒരു വശം മാത്രം കാണാൻ സാധിക്കുന്നതുപോലെ ചന്ദ്രനിൽ നിന്ന് നോക്കിയാൽ ഭൂമിയുടെ ഒരു ഭാഗം മാത്രം കാണാൻ സാധിക്കുന്നതിലായിരിക്കും.
മൈക്കൽ ജാക്സന്റെ സാംസ്കാരിക സ്വാധീനം

ലഘുചിത്രം|മൈക്കൽ ജാക്സൺ തന്റെ 1992-ലെ ഡെയ്ഞ്ചൊറസ് ലോക പര്യടനത്തിനിടെ

ഒരു അമേരിക്കൻ സംഗീതജ്ഞനാണ് മൈക്കൽ ജാക്സൺ. "കിംങ് ഓഫ് പോപ്പ്" എന്നറിയപ്പെടുന്ന ഇദ്ദേഹം ലോകത്തിലെ ഏറ്റവും വിജയിച്ചതും സ്വാധീനിച്ചതുമായ സംഗീതകാരന്മാരിൽ ഒരാളാണ്.തന്റെ സംഗീതം, നൃത്തം, ഫാഷൻ, കാരുണ്യ പ്രവർത്തനം എന്നിവയിലൂടെ ലോകമെമ്പാടുമായി സമാനതകളില്ലാത്ത സ്വാധീനമുണ്ടാക്കാൻ ജാക്സനു സാധിച്ചിട്ടുണ്ട്.

വളരെ കുട്ടിയായിരുന്നപ്പോഴെ പാടുന്നതിൽ മികവ് കാണിച്ചിരുന്ന ജാക്സൺ തന്റെ അഞ്ചാം വയസ്സുള്ളപ്പോൾ തന്റെ പഴയ സഹോദരങ്ങളോടൊപ്പം ദ ജാക്സൺ 5 ൽ ചേർന്നു.1980 -ന്റെ തുടക്കത്തിൽ ജനപ്രിയ സംസ്കാരത്തിലെ ശക്തമായ ഒരു സാന്നിധ്യമായ ഇദ്ദേഹമാണ് എംടിവിയിൽ ശക്തമായ ആരാധക പിന്തുണ ലഭിച്ച ആദ്യ ആഫ്രിക്കൻ- അമേരിക്കൻ വംശജൻ.ഇദ്ദേഹത്തിന്റെ ബീറ്റ് ഇറ്റ്, ബില്ലി ജീൻ, ത്രില്ലർ എന്നീ ഗാനങ്ങളുടെ വീഡിയോകളുടെ പ്രശസ്തി വർണ്ണ വിവേചനത്തിന്റെ അതിർ വരമ്പുകൾ തകർക്കാനും ശൈശവദശയിലായിരുന്ന എംറ്റിവി ചാനലിന്റെ വളർച്ചയ്ക്കും കാരണമായി. 

2009 ജൂണ് 28 ന്, ബാൾട്ടിമോർ സൺ എന്ന തലക്കെട്ടിൽ "മൈക്കൽ ജാക്സൺ ലോകത്തെ മാറ്റിയ 7 വഴികൾ" എന്ന തലക്കെട്ടിൽ ലേഖനമെഴുതി."ജാക്സന്റെ സ്വാധീനം ഒന്നിലധികവശമുളള്ളതാണ്" എന്നെഴുതിയ ജിൽസൺ റോസൻ അത് സൗണ്ട്, നൃത്തം, ഫാഷൻ, സംഗീത വീഡിയോകൾ, സെലിബ്രിറ്റി എന്നിവ ഉൾപ്പെടുന്നതാണെന്നും കൂട്ടിച്ചേർത്തു. 2014 ഡിസംബർ 19 ന്, ബ്രിട്ടീഷ് കൗൺസിൽ ജാക്സന്റെ ജീവിതത്തെ ലോകത്തെ രൂപപ്പെടുത്തിയ 80 പ്രമുഖ സാംസ്കാരിക മുഹൂർത്തങ്ങളിൽ ഒന്നായി തിരഞ്ഞെടുത്തിട്ടുണ്ട്..2010 ൽ രണ്ട് യൂണിവേഴ്സിറ്റി ലൈബ്രേറിയന്മാർ ജാക്സന്റെ സ്വാധീനം, സംഗീതം, ജനപ്രീതി, തുടങ്ങിയ വിഷയങ്ങൾ പഠന വിഷയമാക്കാമെന്നു കണ്ടെത്തി.

## അവലംബം

വർഗ്ഗം:മൈക്കൽ ജാക്സൺ
വർഗ്ഗം:സംഗീതം - അപൂർണ്ണലേഖനങ്ങൾ
വടക്കുമുറി

ആനക്കയും ഗ്രാമപഞ്ചായത്തിലെ‍‍ ഇരുമ്പുഴി പ്രദേശത്ത് സ്ഥിതിചെയ്യുന്ന ഒരു ഉൾഗ്രാമമാണ് വടക്കുമുറി.
ഇതേ പേരിൽ പാലക്കാട് - തൃശൂർ ദേശീയ പാതയിലും സ്ഥലമുണ്ട്.

## അവലംബം
ഹൈഫ അൽ അഗാ

പാലസ്തീനിയൻ രാഷ്ട്രീയ പ്രവർത്തകയും മന്ത്രിയുമാണ് **ഹൈഫ അൽ അഗാ** (English: Haifa al-Agha, Arabic:هيفاء الآغا  ).    2014 ൽ രൂപീകരിച്ച പാലസ്തീനിയൻ ഐക്യ സർക്കാരിൽ വനിതാ ക്ഷേമ മന്ത്രിയായിരുന്നു.

## വിദ്യാഭ്യാസം
1991ൽ ഒഖ്‌ലഹാമ സ്റ്റേറ്റ് സർവ്വകലാശാലയിൽ നിന്ന് എഡ്യുക്കേഷണൽ സ്റ്റഡീസിൽ പിഎച്ച്ഡി കരസ്ഥമാക്കി.
ഗസ മുനമ്പിലെ ഹമാസ് സർക്കാരിൽ വിദ്യാഭ്യാസ മന്ത്രിയായി സേവനം അനുഷ്ടിച്ചിട്ടുണ്ട്.

## അവലംബം

വർഗ്ഗം:പലസ്തീനിയൻ വനിതകൾ
വർഗ്ഗം:പലസ്തീനിലെ രാഷ്ട്രീയപ്രവർത്തകർ
ഒമിക്രോൺ

ഗ്രീക്ക് അക്ഷരമാലയിലെ 15-ആമത്തെ അക്ഷരമാണ് **ഒമിക്രോൺ** (ഇംഗ്ലീഷ്: **Omicron;** വലിയക്ഷരം: **Ο**, ചെറിയക്ഷരം: **ο**, literally "small o": Όμικρον, *o mikron*, micron meaning 'small' in contrast to *[[omega]]*) ഗ്രീക്ക് സംഖ്യാ വ്യവസ്ഥയിൽ ഇതിന്റെ മൂല്യം 70 ആണ്. ഫിനീഷ്യൻ അക്ഷരമായ അയിൻ-ഇൽനിന്നുമാണ് 20x20ബിന്ദു ഒമിക്രോൺ ഉദ്ഭവിച്ചിരിക്കുന്നത്. 

## കോഡിംഗ്
* **ഗ്രീക്ക് ഒമിക്രോൺ/  കോപ്റ്റിൿ O**

* **ഗണിതശാസ്ത്ര ഒമിക്രോൺ**
These characters are used only as mathematical symbols. Stylized Greek text should be encoded using the normal Greek letters, with markup and formatting to indicate text style.

## അവലംബം


വർഗ്ഗം:ഗ്രീക്ക് അക്ഷരങ്ങൾ
സറാഹ (വെബ് അപ്ലിക്കേഷൻ)

**സാറ **(صراحة)** ** അനോണിമസ് അഭിപ്രായങ്ങൾ അറിയിക്കാനുള്ള ഒരു സോഷ്യൽ നെറ്റ്വർക്കിംഗാണ്. അറബിയിൽ *സാറ* എന്നർത്ഥമാക്കുന്നത് സത്യസന്ധതയാണ്. 2016 -ന്റെ അവസാനത്തിൽ സെയിൻ അൽ അബിദിൻ തൗഫീക്ക് എന്നയാളാണ് ഇത് നിർമ്മിച്ചത്, പുറത്ത് വന്ന് 2017 -ന്റെ മദ്ധ്യത്തിൽ തന്നെ ലോകമെമ്പാടും സാറ പ്രശസ്തമായി. സ്നാപ്പ്ചാറ്റിൽ യു.ആർ.ആൽ ഷെയറിംഗ് വന്നതും ഇതിന്റെ ഉയർച്ചക്ക് കാരണമായിരിക്കുന്നു.

## ഇതും കാണുക
* After School
* ASKfm
* Spring.me
* Whisper
* Yik Yak

## References

## അധിക ലിങ്കുകൾ
*
ദിമ ഖാതിബ്

സിറിയൻ വംശജയായ പത്രപ്രവർത്തകയും കവയിത്രിയും വിവർത്തകയുമാണ് **ദിമ ഖാതിബ്** (English:**Dima Khatib** ( ). അൽ ജസീറ മീഡിയ നെറ്റ്‌വർക്കിന്റെ നിയന്ത്രണത്തിലുള്ള ഓൺലൈൻ ന്യൂസ് ആൻഡ് കറന്റ് ഈവൻസ് ചാനലായ എജെപ്ലസിന്റെ മാനേജിങ് ഡയറക്ടറാണ്. അൽ ജസീറ ഗ്രൂപ്പിന്റെ എക്‌സിക്യുട്ടീവ് ഡയറക്ടർമാരിൽ നിലവിൽ ഏക വനിതയാണ് ദിമ. അറബ് മാധ്യമ മേഖലയിലെ വനിതാ മേധാവികളിൽ ചുരുക്കം ചിലരിൽ ഒരാളാണ്.
## ജീവചരിത്രം
1971 ജൂലൈ 14ന് സിറിയയിലെ ഡമസ്‌കസിൽ സിറിയൻ മാതാവിനും പലസ്തീനിയൻ പിതാവിന്റെയും മകളായി ജനിച്ചു. അറബി, ഇംഗ്ലീഷ്, ഫ്രഞ്ച്, സ്പാനിഷ്, പോർച്ചുഗീസ്, ഇറ്റാലിയൻ, ചൈനീസ്, ജർമ്മൻ തുടങ്ങി എട്ടു ഭാഷകൾ സംസാരിക്കും. 1997ൽ അൽ ജസീറ ചാനലിന്റെ ഭാഗമായി.

## അവലംബം

വർഗ്ഗം:സിറിയൻ എഴുത്തുകാർ
വർഗ്ഗം:സിറിയൻ കവികൾ
വർഗ്ഗം:പത്രപ്രവർത്തകർ
വർഗ്ഗം:വിവർത്തകർ
വർഗ്ഗം:1971-ൽ ജനിച്ചവർ
ശോഭാ സെൻ

ബംഗാളിലെ പ്രമുഖയായ നാടക അഭിനേത്രിയും ചലച്ചിത്ര താരവുമായിരുന്നു **ശോഭാ സെൻ**. 
## ജീവിതരേഖ
1923ൽ ബ്രിട്ടീഷ് ഇന്ത്യയിലെ ഈസ്റ്റ് ബംഗാളിലെ ഫരീദ്പുരിലാണ് ജനിച്ചത്. ബെതുണെ കോളേജ് വിദ്യാർഥിയായിരിക്കെ ഗണനത്യാ സംഘസ്താ നാടകഗ്രൂപ്പിൽ ചേർന്ന് നബന്ന നാടകത്തിൽ പ്രധാന വേഷത്തിൽ അരങ്ങിലെത്തി. 1953ൽ പീപ്പിൾസ് തിയറ്റർ ഗ്രൂപ്പിൽ അംഗമായി. ബാരിക്കേഡ്,
ടിനർ ടെയ്ലർ, ടൈറ്റുമിർ എന്നിവ പ്രധാന നാടകങ്ങളാണ്. 
## ചലച്ചിത്രം
മൃണാൾ സെൻ സംവിധാനം ചെയ്ത എക് ആദൂരി കഹാനി, എക് ദിൻ പ്രതിദിൻ, ഗൌതംഗോസിന്റെ ദേഖാ, ബസു ചാറ്റർജിയുടെ പസന്ത് അപ്നി അപ്നി എന്നീ സിനിമകളിൽ അഭിനയിച്ചു.
## അവലംബം


വർഗ്ഗം:2017-ൽ മരിച്ചവർ
വർഗ്ഗം:നാടകനടിമാർ
വർഗ്ഗം:ബംഗാളി ചലച്ചിത്രനടിമാർ
വർഗ്ഗം:1923-ൽ ജനിച്ചവർ
റബീഹ ദിയാബ്

പലസ്തീനിലെ പ്രമുഖ രാഷ്ട്രീയ പ്രവർത്തകയും ഫതഹ് പാർട്ടി അംഗവുമായിരുന്നു **റബീഹ ദിയാബ്** (English: **Rabiha Diab**, Arabic: **ربيحة ذياب** ).

2009 മെയ് മാസത്തിൽ നിലവിൽ വന്ന പലസ്തീനിയൻ അഥോറിറ്റി സർക്കാരിൽ വനിതാ ക്ഷേമ മന്ത്രിയായിരുന്നു. തുടർന്നുവന്ന 2013-2014 വർഷത്തെ സർക്കാരിലും മന്ത്രിയായിരുന്നു. പലസ്തീൻ ലെജിസ്ലേറ്റീവ് കൗൺസിൽ സർക്കാരിലും അംഗമായിരുന്നിട്ടുണ്ട്. യുവജന സ്‌പോട്‌സ് മന്ത്രാലയത്തിലെ അസിസ്റ്റന്റ് അണ്ടർ സെക്രട്ടറിയായി പ്രവർത്തിച്ചിട്ടുണ്ട്.

## ആദ്യകാല ജീവിതം

1999ൽ പലസ്തീനിലെ ബെത്‌ലഹേമിൽ നിന്ന് സോഷ്യോളജി ആൻഡ് സോഷ്യൽ സർവ്വീസിൽ ബിരുദം നേടി 

## അവലംബം

വർഗ്ഗം:പലസ്തീനിലെ രാഷ്ട്രീയപ്രവർത്തകർ
വർഗ്ഗം:പലസ്തീനിയൻ വനിതകൾ
വർഗ്ഗം:1954-ൽ ജനിച്ചവർ
വ്യുലിംഗ്

ഗ്രേറ്റർ ബാർസിലോനയിലെ എൽ പ്രാറ്റ് ഡി ലോബ്രെഗാറ്റ് ആസ്ഥാനമായി പ്രവർത്തിക്കുന്ന സ്പാനിഷ്‌ ലോ-കോസ്റ്റ് എയർലൈനാണ് **വ്യുലിംഗ് എയർലൈൻസ്‌ എസ്.എ.** ബാർസിലോന എൽ പ്രാറ്റ് എയർപോർട്ട്, റോമിലെ ലിയനാർഡോ ഡാ വിഞ്ചി ഫ്യുമിസിനോ എയർപോർട്ട് എന്നിവയാണ് എയർലൈനിൻറെ ഹബ്ബുകൾ.
സ്പെയിനിലെ കാറ്റലോണിയ പ്രവിശ്യയുടെ തലസ്ഥാനമാണ് ബാർസലോണ. മദ്ധ്യധരണ്യാഴിയുടെ കരയിലാണ് നഗരം സ്ഥിതി ചെയ്യുന്നത്.

ആഫ്രിക്ക, ഏഷ്യ, യൂറോപ്പ് എന്നിവടങ്ങളിലെ നൂറിൽ അധികം ലക്ഷ്യസ്ഥാനങ്ങളിലേക്ക് സർവീസ് നടത്തുന്ന വ്യുലിംഗ് സ്പെയിനിലെ ഏറ്റവും വലിയ എയർലൈൻസ്‌ ആണ്. 2015-ൽ വ്യുലിംഗ് എയർലൈൻ, 96 ശതമാനം ലോഡ് ഫാക്ടറോടുകൂടി 24 മില്യൺ യാത്രക്കാരെ വഹിച്ചു.

## ചരിത്രം

വ്യുലിംഗ് സ്ഥാപിക്കപ്പെട്ടത് 2004 ഫെബ്രുവരിയിലാണ്, 2004 ജൂലൈ 1-നു ബാർസിലോന മുതൽ ഇബിസ വരെ സർവീസ് നടത്തിക്കൊണ്ടു തങ്ങളുടെ പ്രവർത്തനങ്ങൾ ആരംഭിക്കുകയും ചെയ്തു. ബാർസിലോനയിൽനിന്നും ബ്രസൽസ്, ഇബിസ, പാമ ഡി മയ്യോർക്ക, പാരിസ് – ചാൾസ് ഡി ഗോൽ എന്നിവടങ്ങളിലേക്ക് സർവീസ് നടത്തിയിരുന്ന 2 എയർബസ്‌ എ320 വിമാനങ്ങളാണ് തുടക്കത്തിൽ ഉണ്ടായിരുന്ന വിമാനങ്ങൾ.   പറക്കൽ എന്നർത്ഥം വരുന്ന സ്പാനിഷ്‌ വാക്കായ വ്യുലോ-യിൽനിന്നാണ്‌ വ്യുലിംഗ് എന്ന പേര് വന്നത്. 

വ്യുലിംഗിനെ സംബന്ധിച്ചിടത്തോളം 2007 വളരെ ക്ലേശം നിറഞ്ഞ വർഷമായിരുന്നു, കഴിഞ്ഞ ഓഗസ്റ്റിലും ഒക്ടോബറിലും നൽകിയ രണ്ട് മുന്നറിയിപ്പുകൾക്ക് ശേഷം ജൂൺ മാസത്തിൽ അപാക്സ് പാർട്ട്‌നർസ് തങ്ങളുടെ 21 ശതമാനം ഓഹരികൾ വിറ്റു. രണ്ടാമത്തെ മുന്നറിയിപ്പിനു പിന്നാലെ രണ്ട് കമ്പനി ഡയറക്ടർമാരും ചെയർമാനും വാണിജ്യ നയത്തിലെ ഭിന്നാഭിപ്രായങ്ങൾ കാണിച്ചുകൊണ്ട് രാജിവെച്ചു.  കമ്പനിയുടെ ഓഹരികളും താൽകാലികമായി സസ്പെൻഡ് ചെയ്തു.  യുകെ ആസ്ഥാനമായി പ്രവർത്തിക്കുന്ന ലോ കോസ്റ്റ് എയർലൈനായ ഗോ-യുടെ മുൻ ചീഫ് എക്സിക്യൂട്ടീവ് ആയിരുന്ന ബാർബറ കാസ്സാനി 2007 സെപ്റ്റംബറിൽ വ്യുലിംഗിൻറെ ബോർഡ് ചെയർമാനായി. പുനർനിർമ്മാണ പ്രക്രിയയിൽ ഏർപ്പെട്ട കമ്പനി 2009 മധ്യത്തിൽ ആദ്യ ലാഭം രേഖപ്പെടുത്തി. 

2008 ജൂണിൽ വ്യുലിംഗും എതിരാളിയായ സ്പാനിഷ്‌ ലോ കോസ്റ്റ് എയർലൈൻ ക്ലിക്ക്എയറും യോജിക്കാനുള്ള തങ്ങളുടെ ഉദ്ദേശം പ്രഖ്യാപ്പിച്ചു. പുതിയ കമ്പനി വ്യുലിംഗ് എന്ന പേരിൽ പ്രവർത്തിക്കും, ക്ലിക്ക്എയറിൻറെ അലക്സ്‌ ക്രുസ് ചീഫ് എക്സിക്യൂട്ടീവ് ആയി. 

2009 ജൂലൈ 15-നു വ്യുലിംഗ് – ക്ലിക്ക്എയർ ഒന്നിക്കൽ പൂർത്തിയായി. പുതിയ എയർലൈൻ വ്യുലിംഗ് എന്ന പേരിൽ പ്രവർത്തനം നടത്തും, ക്ലിക്ക്എയർ വിമാനങ്ങൾ വ്യുലിംഗ് എന്ന് പേര് മാറ്റി. 50 ലക്ഷ്യസ്ഥാനങ്ങളിലേക്ക് സർവീസ് നടത്തിന്ന വ്യുലിംഗ് 2009-ൽ 8.2 മില്യൺ യാത്രക്കാരെ വഹിച്ചുകൊണ്ട് സ്പെയിനിലെ ഏറ്റവും വലിയ രണ്ടാമത്തെ എയർലൈനായി.

2009-ൽ തുടർച്ചയായ രണ്ടാം വർഷവും വ്യുലിംഗ് വേനൽക്കാലത്ത് എംടിവി-യുമായി സഹകരിച്ചു പ്രവർത്തിച്ചു. വ്യുലിംഗിൻറെ രണ്ട് എ320 വിമാനങ്ങൾ (ഇസി-കെഡിജി, ഇസി-കെഡിഎച്) പെയിന്റ് മാറ്റി എംടിവി ലിവെരീസ് ആക്കി, ഉൾഭാഗത്തും എംടിവി സ്റ്റൈൽ നൽകി. രണ്ട് ലിവെരീസും രൂപകൽപ്പന ചെയ്തത് കസ്റ്റോ ഡാൽമൊ ആണ്, അവ രണ്ടും 2009 അവസാനത്തിൽ ഒഴിവാക്കുകയും ചെയ്തു.

## കോഡ്ഷെയർ ധാരണകൾ

വ്യുലിംഗുമായി കോഡ്ഷെയർ ധാരണകളുള്ള എയർലൈനുകൾ ഇവയാണ്: ബ്രിട്ടീഷ്‌ എയർവേസ്, കാതി പസിഫിക്, ഐബീരിയ, ഖത്തർ എയർവേസ് 

## അവലംബം

വർഗ്ഗം:വിമാനസർവീസുകൾ
വർഗ്ഗം:എയർലൈൻ
ഗുലാം ഗിരി

മഹാരാഷ്ട്രയിലെ സാമൂഹ്യ നവോത്ഥാന നായകനായിരുന്ന ജ്യോതി റാവു ഫൂലെ രചിച്ച മറാത്തി ഗ്രന്ഥമാണ് **ഗുലാം ഗിരി**. അടിമത്തം എന്നാണ് ഈ വാക്കിന്റെ അർത്ഥം. 1873 ൽ പ്രസിദ്ധീകരിച്ച ഈ ഗ്രന്ഥത്തിൽ ഫൂലെയുടെ ആശയ ചിന്താഗതികൾ പ്രതിപാദിച്ചിരിക്കുന്നു. ജാതി വ്യവസ്ഥക്കെതിരെ ശക്തമായ ‌പ്രതികരണങ്ങൾ ഈ ഗ്രന്ഥത്തിലുണ്ട്. പതിന്നാറ് അധ്യായങ്ങളുള്ള ഈ ഗ്രന്ഥത്തിൽ നാല് കവിതകളും ഉൾപ്പെടുത്തിയിരിക്കുന്നു. ജ്യോതിബായും ദോണ്ടിബ എന്ന സാങ്കൽപ്പിക  കഥാ പാത്രവുമായുള്ള സംഭാഷണം എന്ന നിലയിലാണ് ഈ ഗ്രന്ഥത്തിന്റെ രചന. 
## അവലംബം


വർഗ്ഗം:മറാഠി
വർഗ്ഗം:19-ആം നൂറ്റാണ്ടിലെ പുസ്തകങ്ങൾ
വർഗ്ഗം:1870-കളിലെ പുസ്തകങ്ങൾ
കുളം തോട് കായൽ

കണക്കൂർ ആർ. സുരേഷ് കുമാർ രചിച്ച കുട്ടികൾക്കായുള്ള നോവലാണ്  **കുളം തോട് കായൽ**. 2016-ൽ  കേരള സംസ്ഥാന ബാലസാഹിത്യ ഇൻസ്റ്റിറ്റ്യൂട്ട് ആണ് ഈ കൃതി പ്രസിദ്ധീകരിച്ചത് . പ്രകൃതിയിൽ നിന്ന് പഠിക്കുക എന്ന ഉപദേശം പ്രാവർത്തികമാക്കുകയും വികസനത്തിന്റെ പേരിൽ മനുഷ്യൻ കൊണ്ടുവരുന്ന മാറ്റങ്ങളെ ആകുലതയോടെ നോക്കിക്കാണുകയും ചെയ്യുന്ന ആദിൽ എന്ന സമർത്ഥനായ കുട്ടിയുടെ കഥയാണ് ഈ നോവൽ.

## അവലംബം

വർഗ്ഗം:ബാലസാഹിത്യം
വർഗ്ഗം:മലയാളഗ്രന്ഥങ്ങൾ
നാഷണൽ പീപ്പിൾസ് പാർട്ടി

2013 ജനുവരി 5-ന് നാഷണൽ പീപ്പിൾസ് പാർട്ടി (എൻപിപി) എന്ന പുതിയ രാഷ്ട്രീയ കക്ഷി  പി.എ. സാങ്മ രൂപീകരിച്ചു. 

രാഷ്‌ട്രപതി തെരഞ്ഞെടുപ്പിൽ നേതൃത്വവുമായി കലഹിച്ച്‌ എൻ.സി.പി. വിട്ടു. 2013ൽ നാഷണൽ പീപ്പിൾസ്‌ പാർട്ടി രൂപീകരിക്കുന്നത്.
പുസ്തകമാണ് പുതിയ പാർട്ടിയുടെ ചിഹ്നം. ബി.ജെ.പി. യുടെ നേതൃത്വത്തിലുള്ള എൻഡിഎയിൽ ചേർന്നു പ്രവർത്തിക്കാനാന്

## ബാഹ്യകണ്ണികൾ
*Tura lok sabha  constituency election 2019 date and schedule 

വർഗ്ഗം:രാഷ്ട്രീയ മുന്നണികൾ
രാഹുൽ രവി

**രാഹുല് രവി** ഒരു സിനിമാ അഭിനേതാവാണ്. പ്രമുഖ ടെലിവിഷൻ രംഗത്തെ മുൻനിര നടനാണ്. മഴവിൽ മനോരമയിൽ സംപ്രേഷണം ചെയ്യുന്ന 'പൊന്നമ്പിളി' എന്ന മലയാള നാടകത്തിൽ ഹരിദഡ്മാനാബൻ നായകനായി അറിയപ്പെടുന്ന ഇദ്ദേഹം ഏറെ ശ്രദ്ധേയനാണ്.ഇപ്പോൾ, അദ്ദേഹം മെഗാ ഹിറ്റ് സീരിയൽ നന്ദിനിയിൽ അഭിനയിക്കുന്നു.

## വ്യക്തിജീവിതം
തൃശൂരിലെ തൃപ്രയാറിൽ ജനിച്ച രാഹുൽ രവി, അദ്ദേഹത്തിന്റെ മാതാപിതാക്കൾ രവി രാമു, ഷേമ എന്നിവരാണ്. എറണാകുളം നോർത്ത് പറവൂർ മാതാ കോളേജ് ഓഫ് ടെക്നോളജിയിൽ നിന്ന് ബി.ടെക് ബിരുദം നേടി.

## അഭിനയജീവിതം
മോഡൽ ആർട്ടിസ്റ്റായി രാഹുൽ ജോലിക്ക് തുടങ്ങി. ശാലിൽ കല്ലൂർ സംവിധാനം ചെയ്ത ഡോട്സ് എന്ന സിനിമയിലൂടെ 2013 ൽ തന്റെ വലിയ സ്ക്രീനിൽ അരങ്ങേറ്റം നടത്തി. പിന്നീട് 'ഡയൽ 1091', 'കാട്ടമാകൻ' എന്നീ ചിത്രങ്ങളിൽ അഭിനയിച്ചു. രാഹുൽ രവി ഹെയർമോക്സ് ബ്യൂട്ടി ഹെയർ മത്സരത്തിൽ വിജയിയായിരുന്നു.

അഭിനയവും മോഡലിങ്ങും ചേർന്ന് രാഹുൽ ബോഡിബിൽഡിംഗ്, സ്റ്റേജ് പ്രകടനങ്ങളിൽ വലിയ താല്പര്യം കാണിക്കുന്നു. മഴവിൽ മനോരമയിൽ പ്രക്ഷേപണം ചെയ്യുന്ന 'പൊന്നമ്പിലി' എന്ന സൂപ്പർ ഹിറ്റ് സീരിയലിലൂടെയാണ് കുടുംബപ്രേക്ഷകരെ ഏറ്റവും പരിചയപ്പെടുന്നത്. പൊന്നമ്പിളി (മാളവിക വേൽസസ്) ത്തിൽ സ്നേഹിക്കുന്ന ഒരു സമ്പന്ന കുടുംബത്തിലെ ഹരി പദ്മനാഭന്റെ ജീവിതത്തെ അദ്ദേഹം ജീവൻ നൽകുന്നു.

## അവലംബം

## ബാഹ്യ ലിങ്കുകൾ
* Official website
* 

വർഗ്ഗം:മലയാളചലച്ചിത്രനടന്മാർ
വർഗ്ഗം:തമിഴ്‌ചലച്ചിത്രനടന്മാർ
വർഗ്ഗം:1988-ൽ ജനിച്ചവർ
ബ്ലൂ വെയിൽ (ഗെയിം)

ഇന്റർനെറ്റിൽ ഉണ്ടെന്ന് പറയപ്പെടുന്ന ഒരു   ഗെയിമാണ് **ബ്ലൂ വെയിൽ ഗെയിം**  (*Russian*: Синий кит, Siniy kit) അല്ലെങ്കിൽ *ബ്ലു വെയിൽ ചാലെഞ്ച്*  . അഡ്മിൻ അഥവാ ക്യൂറേറ്റർ നൽകുന്ന 50-ദിവസത്തേക്ക് നീളുന്ന ചാലെഞ്ചുകൾ ഏറ്റെടുത്ത് പൂർത്തിയാക്കലാണ് ഗെയിം. അവസാന ചാലഞ്ച് ആത്മഹത്യയിലേക്കാണ് നയിക്കുന്നതെന്ന് കരുതപ്പെടുന്നു.  തിമിംഗിലങ്ങളുടെ മൃതദേഹങ്ങൾ ചില തീരങ്ങളിൽ അടിയുമ്പോൾ, അത് അവയുടെ ആത്മഹത്യയാണെന്ന് കരുതുന്ന 'ബീച്ചെഡ് വെയിൽസ്' എന്ന പ്രതിഭാസത്തിൽ നിന്നാണ്  "ബ്ലു വെയിൽ" എന്ന വാക്ക് ഉത്ഭവിച്ചത്. കമ്പ്യുട്ടറിലോ ഫോണിലോ ഡൗൺലോഡ് ചെയ്ത് ഇൻസ്റ്റാൾ ചെയ്യാൻ കഴിയുന്ന ഒരു ആപ്ലിക്കേഷനായിട്ടല്ല മറിച്ച്, സാമൂഹ്യമാദ്ധ്യമങ്ങളിലെ സ്വകാര്യ കൂട്ടായ്മകളിൽ രഹസ്യമായി പ്രചരിക്കുന്ന ഒരു കളിയായിട്ടാണ് ഇത് വ്യാപിക്കുന്നത് എന്ന് കരുതുന്നു.  അതുകൊണ്ടുതന്നെ ബ്ലൂവെയിൽ ഗെയിം തിരക്കി ഇന്റർനെറ്റിൽ പരതുന്നവർ മറ്റുപല ചതിക്കുഴികളിലും ചെന്നും പെടും എന്ന മുന്നറിയിപ്പ് അധികൃതർ നൽകുന്നുണ്ട്. 
വർഗ്ഗം:മലയാളേതര ഭാഷയിൽ എഴുത്തുകളുള്ള താളുകൾ

റഷ്യയിൽ പ്രചാരത്തിലുള്ള വികോൺടാക്ടെ (വികെ) എന്ന സോഷ്യൽ നെറ്റ്വർക്കിന്റെ ഭാഗമായാണ് 2013 -ന്  ബ്ലൂ വെയിൽ ഗെയിം ആദ്യമായി എത്തുന്ന്. 2015 -ൽ വികെ യിലെ ഡെത്ത് ഗ്രൂപ്പ് എന്നറിയപ്പെടുന്ന  സാമൂഹ്യമാദ്ധ്യമ കൂട്ടായ്മയുമായി ബന്ധപ്പെട്ടാണ് ഈ ഗെയിമിനോടനുബന്ധിച്ചുള്ള ആദ്യത്തെ ആത്മഹത്യ റിപ്പോർട്ട് ചെയ്യുന്നത്. ഫിലിപ്പ് ബുദെക്കിൻ എന്ന സൈക്കോളജി വിദ്യാർത്ഥിയാണ് ഈ ഗെയിം നിർമ്മിച്ചതെന്ന വാദിക്കപ്പെടുന്നു, യൂണിവേഴ്സിറ്റിയിൽ നിന്നും പുറത്താക്കിയതാണ് കാരണം എന്നാണ് പൊതുവേയുള്ള പരാമർശം. മൂല്യമില്ലാത്തവരെ ലോകത്തിൽ നിന്നും തുടച്ചു മാറ്റുക എന്നതാണ് ഈ ഗെയിമിന്റെ ലക്ഷ്യം എന്ന് ബുദിക്കിൻ പറയുന്നു.

റഷ്യയിലെ  ഒരു ജേർണലിസ്റ്റ് ബ്ലു വെയിലിനെക്കുറിച്ചും, അതിന്റെ ദൂഷ്യഫലങ്ങളെക്കുറിച്ചും നിർമ്മിച്ച ലേഖനത്തെതുടർന്നുണ്ടായ ജനങ്ങൾക്കിടയിലെ പരിഭ്രമം കൗമാരക്കാരിലേക്ക് ഇത് കൂടുതൽ എത്തിപ്പെടാൻ കാരണമായി , 2016 -ൽ കൗമാരപ്രായക്കാർക്കിടയിൽ സുപചിരതമായി ബ്ലു വെയിൽ മാറി. ശേഷം ഒരു പതിനാറ്‍കാരിയുടെ ആത്മഹത്യക്ക് ശേഷം ബുദിക്കിനിനെ പോലീസ് അറസ്റ്റ് ചെയ്തു, അതിനെതുടർന്ന് ലോകമെമ്പാടും ബ്ലൂ വെയിൽ പ്രതിഭാസത്തെക്കുറിച്ച് ബോധവൽക്കരണങ്ങൾ നടത്തി. ചൈനയിൽ സ്വന്തം കൈകളിൽ കീറിക്കൊണ്ട് ആകൃതികളുണ്ടാക്കുന്ന പ്രവണതക്കും ബ്ലു വെയിൽ തന്നെയാണ് കാരണമെന്ന് കരുതപ്പെടുന്നു.

## ഗെയിമിന്റെ രീതി
ഗെയിം മുന്നോട്ട് പോകുന്നത് കളിക്കാരായ ചാലെഞ്ചറും, അഡ്മിനും തമ്മിലൂടെയാണ്. കളിക്കാരൻ തീർച്ചയായും പൂർത്തിയാക്കേണ്ട കുറച്ച് കർത്തവ്യങ്ങൾ നൽകുന്നു. സ്വയം പീഡനമാണ് ആദ്യ ഘട്ടങ്ങളിൽ.  പിന്നീട് ഘട്ടങ്ങൾ കൂടുതൽ സങ്കീർണ്ണമാകുകയും അന്ത്യത്തിൽ അത് ആത്മഹത്യലേക്ക് എത്തിച്ചേരുകയും ചെയ്യുന്നു.

അമ്പത് ദിവസങ്ങളാണ് കർത്തവ്യങ്ങൾക്ക് നൽകുന്ന കാലാവധി. ഇത് അതിരാവിലെ 4.20 -ന് തുടങ്ങുന്നു. ക്രെയിനിന്റെ മുകളിലേക്ക് കയറുക, ചിലകാര്യങ്ങൾ കൈകളിൽ കുത്തിവരക്കുക, സൂചി കൊണ്ട് കൈയ്യിലോ കാലിലോ മുറിവേൽപ്പിക്കുക, മേൽക്കൂരകളിലും, പാലങ്ങളുടെ പിടികളിലും നിൽക്കുക, അഡ്മിൻ അയക്കുന്ന വീഡിയോകൾ, പാട്ടുകൾ കാണുക, കേൾക്കുക എന്നിവയാണ് മിക്കവാറും ചെയ്യാൻ നിർബന്ധിക്കുന്ന കർത്തവ്യങ്ങൾ.  

## References

വർഗ്ഗം:സൈബർ കുറ്റകൃത്യം
കാനാൻ ദേശം

മെസൊപ്പൊട്ടാമിയയിൽ ഈർ എന്ന പട്ടണത്തിലെ ശിൽപ്പിയായ തേരഹിന്റെ പുത്രനായ അബ്രാം ഏക ദൈവമായ യഹോവയുടെ നിർദ്ദേശത്താൽ തന്റെ കുടുംബത്തോടൊപ്പം വന്ന് താമസിക്കാൻ പോകുന്നിടത്താണ് കാനാൽ ദേശത്തെപ്പറ്റിയുടെ ആദ്യ ബൈബിൾ പരാമർശം, അബ്രാഹം, അദ്ദേഹത്തിന്റെ ഭാര്യ സാറാ, പിതാവ് തേരഹ്, അബ്രാഹമിന്റെ സഹോദരപുത്രൻ എന്നിവരും കൽദായരുടെ ദേശമായിരുന്ന ഹൂറിൽ നിന്നും ഹാരാനിൽ വന്നു താമസിച്ചവരായിരുന്നു. ഹാരാനിൽ വച്ച് തേരഹ് മരണമടഞ്ഞു.  തോറയിലെയും ബൈബിളിലെയും കണക്കുകൾ പ്രകാരം ബി.സി 1850-ൽ ദൈവ നിർദ്ദേശ പ്രകാരം അബ്രാം തന്റെ ഭാര്യ സാറായോടും സഹോദരപുത്രൻ ലോത്തിനോടും, ഹാരാനിൽ താമസിച്ചിരുന്നപ്പോൾ നേടിയ സമ്പത്തും  ദാസൻമാരോടുമൊപ്പം  കാനാനിൽ എത്തിച്ചേർന്നു. അബ്രാഹം എത്തിച്ചേരുമ്പോൾ അവിടെ കാനാൻകാരും താമസിച്ചിരുന്നു. പിന്നീട് ക്ഷാമം മൂലം ഈജിപ്റ്റ്ലേക്ക് കുടിയേറി. പിന്നീട്  അബ്രാഹത്തിന്റെ സന്തതികൾ നാനൂറ്  സംവത്സരക്കാലം ഈജിപ്തിൽ അടിമകളാക്കപ്പെട്ടു. മോശയുടെ നേതൃത്വത്തിൽ തങ്കളുടെ  മാതൃദേശമായ കാനാൻദേശത്ത് തിരികെ എത്തിച്ചേർന്നു. ഈ കാനാൻ ദേശമാണ്  ഇസ്രയേലായി യഹൂദർ അവകാശപ്പെടുന്നത്.

വർഗ്ഗം:ബൈബിളിലെ സ്ഥലങ്ങൾ
വർഗ്ഗം:ഇസ്രായേൽ ദേശം
ആദിത്യ ചോഴൻ I

വിജയാലയ ചോഴന്റെ പുത്രനും, ചോഴ രാജാവുമായിരുന്നു **ആദിത്യൻ  I** (c. 870  – c. 907 CE). പല്ലവരെയും പടിഞ്ഞാറൻ ഗംഗാ രാജവംശരേയും യുദ്ധത്തിൽ തോൽപ്പിച്ച് ആദിത്യ ചോഴൻ തന്റെ രാജ്യത്തിന്റെ അതിർത്തി വികസിപ്പിച്ചു.

## പല്ലവ ആഭ്യന്തരയുദ്ധം
വിജയാലയചോഴന്റെ കാലത്ത് പാണ്ഡ്യരാജ്യ അധിനിവേശം ഉണ്ടായപ്പോൾ, പാണ്ഡ്യരാജാവായിരുന്ന വരാഗുണവർമ്മൻ II, പല്ലവരാജാവായിരുന്ന നന്ദിവർമ്മൻ IIIന്റെ മൂത്തപുത്രൻ നൃപതുംഗനുമായി ചേർന്ന് ഒരു സഖ്യം രൂപീകരിച്ചിരുന്നു.

869 CE-ൽ നന്ദിവർമ്മൻ നാടുനീങ്ങിയപ്പോൾ രാജ്യത്തിന്റെ പിന്തുടർച്ചാവകാശത്തെപറ്റി നൃപതുംഗനും അദ്ദേഹത്തിന്റെ അർദ്ധസഹോദരനുമായ അപരാജിതനുമായി അഭിപ്രായവ്യത്യാസം ഉണ്ടായി. ഇവർ രണ്ടുപേരും രണ്ടായി പിരിഞ്ഞ് രണ്ട് സഖ്യങ്ങളെയുണ്ടാക്കി. പാണ്ഡ്യരാജൻ വരാഗുണവർമ്മൻ നൃപതുംഗനോടൊപ്പം ചേർന്നപ്പോൾ, അപരാജിതൻ ഗംഗ രാജാവായിരുന്ന പൃഥിപതി I മനേയും ചോഴരാജൻ ആദിത്യ ചോഴൻ I-മനെയും കൂടെക്കൂട്ടി. ചില ചരിത്രലിഖിതങ്ങൾ പ്രകാരം അപരാജിതന്റെ പിതാവ് നൃപതുംഗനും, മാതാവ് ഗംഗാരാജവംശത്തിലെ പൃഥ്വിമാണിക്യമാണെന്നും സൂചിപ്പിക്കുന്നു. അങ്ങനെയാണെങ്കിൽ പൃഥ്വിപതി ഒന്നാമൻ നൃപതുംഗനെതിരായി തിരിഞ്ഞു എന്ന വസ്തുത പൂർണമായും സ്വീകരിക്കാനാകില്ല. c. 885 CE-ൽ ഇരുചേരിയിലെ സൈന്യങ്ങളും കുംഭകോണത്തിനടുത്തുള്ള തിരുപുറമ്പിയത്തുവെച്ച് നേർക്കുനേർവന്നു. നൃപതുംഗ പല്ലവ-പാണ്ഡ്യ സഖ്യത്തെ  അപരാജിതപല്ലവ- ചോഴ സഖ്യം പരാജയപ്പെടുത്തി. എന്നാൽ ചരിത്രരേഖകളിൽ ഈ യുദ്ധം നടക്കുമ്പോൾ നൃപതുംഗപല്ലവൻ  ജീവിച്ചിരുന്നില്ല എന്ന് വ്യക്തമാക്കുന്നു. അങ്ങനെയാണെങ്കിൽ ഈ യുദ്ധം പ്രധാനമായും മേഖലയിലെ ആധിപത്യത്തിനായി പല്ലവരും പാണ്ഡ്യരും തമ്മിൽ നടന്ന യുദ്ധമായി കരുതുന്നു.  

## ആധിപത്യം
തിരുപുറമ്പിയ യുദ്ധത്തിൽ ജയിച്ചത് അപരാജിതപല്ലവനാണെങ്കിലും ഈ യുദ്ധത്തിലൂടെ കൂടുതൽ നേട്ടങ്ങൾ ഉണ്ടാക്കിയത് ആദിത്യചോഴനായിരുന്നു. യുദ്ധത്തോടെ തെക്കുള്ള പാണ്ഡ്യരുടെ ശക്തി വളരെയേറെ ക്ഷയിച്ചു. പാണ്ഡ്യരാജൻ വരാഗുണവർമ്മൻ തന്റെ കിരീടം ഉപേക്ഷിച്ച് വനവാസം സീകരിച്ചു. സന്തോഷവാനായ അപരാജിത പല്ലവൻ, തങ്ങൾകീഴടക്കിയ പാണ്ഡ്യഭൂമി മാത്രമല്ല, വിജയാലയ ചോഴൻ കീഴടക്കിയ പ്രദേശങ്ങളുടേയും അധികാരം ആദിത്യചോഴനെ ഏൽപ്പിച്ചു. ഇതുവഴി ചോഴരാജ്യത്തിന്റെ അതിർത്തി കൂടുതൽ വിശാലമായി.

## പല്ലവരാജ്യ അധിനിവേശം

ക്രിസ്തു വർഷം 903 CE-ൽ,തന്റെ ഭരണത്തിന്റെ 32ആം വർഷം, ആദിത്യചോഴൻ ഒന്നാമൻ പല്ലവരാജ്യത്തിനെതിരെ പടനയിക്കാൻ തീരുമാനിച്ചു. മേഖലയിൽ തനിക്ക് നിലവിലുള്ള സ്ഥാനത്തിൽ ആദിത്യചോഴൻ തൃപ്തനല്ലാത്തതാണ് ഇത്തരമൊരു പടയൊരുക്കത്തിന് കാരണമായത്. യുദ്ധത്തിൽ പല്ലവരാജൻ അപരാജിതൻ, ആദിത്യ ചോഴനാൽ കൊല്ലപ്പെട്ടൂ.  തൊണ്ടൈമണ്ഡലം ആദിത്യചോഴന്റെ പരിധിയിലായി.

പല്ലവരെ തോൽപ്പിച്ച് തൊണ്ടൈനാട് നേടിയതിനാൽ ആദിത്യവർമ്മന്  "*തൊണ്ടൈനാട് പാവിന രാജകേസരിവർമ്മൻ*" (தொண்டைநாடு பாவின இராசகேசரிவர்மன்) -എന്നൊരു വിശേഷണവും ആദിത്യചോഴന് ലഭിച്ചു.

## കൊങുനാട് കീഴടക്കൽ
ഇന്നത്തെ തമിഴ്നാടിന്റെ തെക്കുപടിഞ്ഞാറൻ പ്രദേശമായ കൊങുനാടും ആദിത്യവർമ്മൻ കീഴടക്കിയിരുന്നു.

## മരണവും പിന്തുടർച്ചയും
തമിഴിലെ ഒരു ചരിത്ര രേഖയിൽ ആദിത്യൻ ഒന്നാമനെ തൊണ്ടൈമാനരൂർ തുഞ്ചിന ഉടൈയാർ(தொண்டைமானரூர் துஞ்சின உடையார் *Thondaimaanaruur thunjina udaiyaar*) എന്നു വിശേഷിപ്പിക്കുന്നു. "തൊണ്ടൈമാനരൂരിൽ വെച്ച് മൃതിയടഞ്ഞ രാജാവ്" എന്നാണ് ഇതിനർത്ഥം.  907 -ൽ തൊണ്ടൈമാനരൂരിൽ വെച്ചാണ്ട് ഇദ്ദേഹം നാടുതീണ്ടിയത്. അദ്ദേഹത്തിന്റെ പുത്രൻ പരാന്തകൻ I അദ്ദേഹത്തെ സംസ്കരിച്ചിടത്ത് ഒരു ശിവക്ഷേത്രം നിർമ്മിക്കുകയുണ്ടായി.

വളരെ സുദീർഘവും വിജയവുമായ ഒരു ഭരണമായിരുന്നു ആദിത്യൻ ഒന്നാമൻ കാഴചവെച്ചത്. പിൽകാല ചോഴരുടെ വളർച്ചയ്ക്ക് ആദിത്യ ചോഴൻ ഒന്നമന്റെ ഭരണം ഒരു അടിത്തറയായിരുന്നു.

## അവലംബം


വർഗ്ഗം:ചോളരാജാക്കന്മാർ
കേരള നിയമസഭാ തിരഞ്ഞെടുപ്പ് (2001)

കേരളത്തിലെ 140 നിയമസഭാമണ്ഡലങ്ങളിലേക്കുള്ള **2001-ലെ കേരള നിയമസഭാ തിരഞ്ഞെടുപ്പ്** 2001 ഏപ്രിൽ 13-നു് ഒറ്റഘട്ടമായി നടന്നു. വോട്ടെണ്ണൽ 2001 മേയ് 13-നു് നടന്നു. തിരഞ്ഞെടുപ്പ് പ്രഖ്യാപനം 2001 മാർച്ച് 19-നു് നിലവിൽ വന്നു. എൽ.ഡി.എഫ്., യു.ഡി.എഫ്. എന്നീ രണ്ടു രാഷ്ട്രീയ മുന്നണികളും, ബി.ജെ.പി.യുടെ നേൃത്വത്തിൽ ഉള്ളത്      രാഷ്ട്രീയ പാർട്ടികല്ല്മാണ് ഈ തിരഞ്ഞെടുപ്പിൽ പ്രധാനമായും ജനവിധി തേടിയത്.

## സീറ്റ് വിഭജനം
### എൽ.ഡി.എഫ്.

### യു.ഡി.എഫ്.

### ദേശിയ ജനാധിപതൃ സഖൃം

## തിരഞ്ഞെടുപ്പ് ഫലം

### തിരഞ്ഞെടുപ്പ് ഫലം ചുരുക്കത്തിൽ

### തിരഞ്ഞെടുപ്പു ഫലം പാർട്ടി അടിസ്ഥാനത്തിൽ

വർഗ്ഗം:കേരളത്തിലെ നിയമസഭാതിരഞ്ഞെടുപ്പുകൾ
റിമ മക്തബി

ലബനാൻ ടെലിവിഷൻ അവതാരകയും അവാർഡ് ജേതാവായ പത്രപ്രവർത്തകയുമാണ് **റിമ മക്തബി** (English: **Rima Maktabi** (born 4 July 1977).
അറബ് സാറ്റലൈറ്റ് ചാനലായ അൽ അറബിയ്യയിലും സിഎൻഎൻ ചാനലിലും പ്രവർത്തിച്ചു. 2006 ലെ ലബനാൻ യുദ്ധം റിപ്പോർട്ട് ചെയ്തതിലൂടെയാണ് റിമ അറിയപ്പെടാൻ തുടങ്ങിയത്. 
## ജീവിത രേഖ
1977 ജൂലൈ നാലിന് ലെബനാനിലെ ബെയ്‌റൂത്തിൽ ജനിച്ചു. ലബനാനിലെ ആഭ്യന്തര യുദ്ധം നടക്കുന്ന കാലയളവിൽ ആണ് വളർന്നത്. ബെയ്‌റൂത്തിലെ ലബനീസ് അമേരിക്കൻ സർവ്വകലാശാലയിൽ നിന്ന് കമ്മ്യൂണിക്കേഷൻ ആർട്‌സിൽ ബിരുദം നേടി. ഇന്റർനാഷണൽ അഫേഴ്‌സിൽ മാസ്റ്റർ ബിരുദം നേടി. സർവ്വകലാശാല വിദ്യാഭ്യാസം പൂർത്തിയാക്കുന്നതിന് മുൻപ് 18ാം വയസ്സിൽ തന്നെ ടെലിവിഷൻ മേഖലയിൽ ജോലി ആരംഭിച്ചിരുന്നു.  

## അവലംബം

വർഗ്ഗം:1977-ൽ ജനിച്ചവർ
ലൈല ഷാഹിദ്

ഒരു പലസ്തീനിയൻ നയതന്ത്രജ്ഞയാണ് **ലൈല ഷാഹിദ്** (English: **Leila Shahid**  )

## ജീവിത രേഖ

മുനീബ് ഷാഹിദ്, സെറീനെ ഹുസൈനി ഷാഹിദ് എന്നിവരുടെ മകളായി 1949ൽ ലെബനാനിലെ ബെയ്‌റൂത്തിൽ ജനിച്ചു. . മാതാപിതാക്കൾ പല്‌സ്തീനിലെ ജെറുസലേം സ്വദേശികളാണെങ്കിലും ലെബനാനിൽ പ്രവാസ ജീവിതത്തിനിടയിലാണ് ലൈലയും രണ്ടു സഹോദരിമാരും ജനിച്ചതും വളർന്നതും. ബെയ്‌റൂത്തിലെ അമേരിക്കൻ സർവ്വകലാശാലയിൽ നിന്ന് ആന്ത്രോപോളജിയിലും സൈക്കോളജിയിലും ബിരുദം നേടി. പഠനം ശേഷം 1974 വരെ പലസ്തീൻ അഭയാർത്ഥി ക്യാംപിൽ സേവനം ചെയ്തു.

## അവലംബം

വർഗ്ഗം:പലസ്തീനിയൻ വനിതകൾ
വർഗ്ഗം:നയതന്ത്രജ്ഞർ
വർഗ്ഗം:1949-ൽ ജനിച്ചവർ
ലൈല അൽ സ്വാലിഹ്

മുൻ ലെബനാൻ വ്യവസായ മന്ത്രിയും അൽ വലീദ് ബിൻ ത്വലാൽ ഹുമാനിറ്റേറിയൻ ഫൗണ്ടേഷൻ ഉപാധ്യക്ഷയുമാണ് **ലൈല അൽ സ്വാലിഹ്‌** (English :  **Leila Al Solh** )
## ആദ്യകാല ജീവിതം, വിദ്യാഭ്യാസം
1946ൽ ലെബനാനിലെ ബെയ്‌റൂത്തിൽ മുൻ ലെബനാൻ പ്രധാനമന്ത്രി റിയാദ് അൽ സ്വാലിഹിന്റെ ഇളയ മകളായി ജനിച്ചു.. പ്രമുഖ സൗദി അറേബ്യൻ ബിസിനസ്സുകാരനും രാജകുമാരനുമായ അൽ വലീദ് ബിൻ തലാൽ ബിൻ അബ്ദുൽ അസീസ് അൽ സഊദിന്റെ അമ്മായിയുമാണ്. ബെയ്‌റൂത്തിലെ സെന്റ് ജോസഫ് സർവ്വകലാശാലയിലെ ഓറിയന്റൽ സ്റ്റഡീസ് വിഭാഗത്തിൽ നിന്ന് പഠനം പൂർത്തിയാക്കി.
## ഔദ്യോഗിക ജീവിതം
2004 മുതൽ 2005 വരെ ഒമർ കറമി മന്ത്രിസഭയിൽ വ്യവസായ മന്ത്രിയായിരുന്നു ലൈല. 2003 ഓഗസ്റ്റിൽ സ്ഥാപിതമായ ലെബനാനിലെ അൽ വലീദ് ബിൻ തലാൽ ഹ്യുമാനിറ്റേറിയൻ ഫൗണ്ടേഷന്റെ വൈസ് പ്രസിഡന്റാണ്.
### കുടുംബ ജീവിതം
ലെബനാൽ മുൻ വിദ്യാഭ്യാസ മന്ത്രിയായിരുന്ന മാജിദ് ഹമാദെയെ വിവാഹം ചെയ്തു.  ഈ ബന്ധത്തിൽ രണ്ടു പെൺകുട്ടികളും ഒരു ആൺകുട്ടിയുമുണ്ട്.
## പുരസ്‌കാരങ്ങൾ

മത സഹിഷ്ണുതാപരമായ പ്രവർത്തനങ്ങൾ നടത്തിയതിന് 2008 മാർച്ച് 12ന് പോപ് ബെനഡിക്ട് പതിനാറമന്റെ പുരസ്‌കാരത്തിനർഹയായി.
2008 ൽ ഏറ്റവും ശക്തരായ മൂന്നു വനിതകളിലൊരാളായി ഇവർ തിരഞ്ഞെടുക്കപ്പെട്ടു.
## അവലംബം

വർഗ്ഗം:ലെബനീസ് വംശജർ
വർഗ്ഗം:ലെബനീസ് വനിതകൾ
വർഗ്ഗം:1946-ൽ ജനിച്ചവർ
ജില്ലാ വിദ്യാഭ്യാസ പരിശീലന കേന്ദ്രം

ഭാരത സർക്കാറിന്റെ കീഴിൽ എല്ലാ ജില്ലാതലങ്ങളിലും പ്രവർത്തിച്ചു വരുന്ന ഒരു ജില്ലാതല വിദ്യാഭ്യാസ സ്ഥാപനമാണ് **ഡയറ്റ് (DIET)** അഥവാ **ജില്ലാ വിദ്യാഭ്യാസ പരിശീലന കേന്ദ്രം** (District Institute of Education and Training). ജില്ലാതലങ്ങളിലെ വിദ്യാഭ്യാസ പ്രവർത്തനങ്ങൾ ഏകോപിപ്പിക്കുകയും ജില്ലാതലങ്ങളിൽ  വിദ്യാഭ്യാസ നയങ്ങൾ രൂപീകരിക്കുകയും ചെയ്യുന്നത് ഡയറ്റുകളാണ്. 

## ലക്ഷ്യങ്ങൾ
ജില്ലാതലങ്ങളിലെ വിദ്യാഭ്യാസ സ്ഥാപനങ്ങൾക്കും സ്കൂളുകൾക്കും വേണ്ട മാർഗ നിർദ്ദേശങ്ങൾ നൽകുക, പരിശീലന പരിപാടികൾ, ശിൽപശാല എന്നിവ സംഘടിപ്പിക്കുക എന്നിവ ഡയറ്റുകളുടെ ചുമതലയാണ്. വിദ്യാഭ്യാസ മേഖലയിലെ ഗവേഷണാത്മക പരീക്ഷണ പ്രവർത്തനങ്ങൾക്ക് ചുക്കാൻ പിടിക്കുന്നതും ഡയറ്റുകളാണ്.

## ഉപവിഭാഗങ്ങൾ
* PSTE (Pre-service Teacher Education)
* IFIC (In-service programmes Field interaction, Innovation and Co-ordination)
* DRU (District Resource Unit)
* P&M (Planning and Management)
* ET (Educational Technology)
* WE (Work Experience)
* CMDE (Curriculum Material Development and Evaluation)
* Administrative Branch
## കേരളത്തിലെ ഡയറ്റുകൾ
# തിരുവനന്തപുരം: ആറ്റിങ്ങൽ 
# കൊല്ലം: കൊട്ടാരക്കര 
# ആലപ്പുഴ: ചെങ്ങന്നൂർ 
# പത്തനംതിട്ട: തിരുവല്ല 
# കോട്ടയം: വെള്ളൂർ (പാമ്പാടി)
# ഇടുക്കി: തൊടുപുഴ 
# എറണാകുളം: കുറുപ്പംപടി
# തൃശ്ശൂർ: ആർവിപുരം 
# പാലക്കാട്: ആനക്കര 
# മലപ്പുറം: തിരൂർ 
# കോഴിക്കോട്: വടകര 
# വയനാട്: സുൽത്താൻ ബത്തേരി
# കണ്ണൂർ: പാലയാട്
# കാസർകോട്: മായിപ്പാടി

## അവലംബം

## പുറത്തേക്കുള്ള കണ്ണികൾ
* കേരളത്തിലെ ഡയറ്റുകൾ
* DIETs in India
* Website of Chunavadh, Sri Ganganagar District(Rajasthan) Diet 
* കോഴിക്കോട് ഡയറ്റ് വെബ്സൈറ്റ് 

വർഗ്ഗം:ഇന്ത്യയിലെ വിദ്യാഭ്യാസം
പരാന്തക ചോഴൻ I

907–955 കാലയളവിൽ ദക്ഷിണേന്ത്യയിൽ ഭരിച്ചിരുന്ന ഒരു ചോഴരാജാവായിരുന്നു **പരാന്തക ചോഴൻ** (തമിഴ്: முதலாம் பராந்தக சோழன்). നാല്പത്തെട്ട് വർഷത്തോളം അദ്ദേഹത്തിന്റെ ഭരണകാലം നീണ്ടുനിന്നു. ഇദ്ദേഹത്തിന്റെ ഭരണകാലത്ത് ചോഴരാജ്യം കൂടുതൽ പുരോഗതി പ്രാപിക്കുകയുണ്ടായി. ആദിത്യ ചോഴൻ Iന്റെ പുത്രനാണ് പരാന്തക ചോഴൻ.

## പാണ്ഡ്യരാജ്യത്തെ അധിനിവേശം
തന്റെ പിതാവ് തുടങ്ങിവെച്ച രാജ്യപരിധി വർദ്ധിപ്പികൽ പരാന്തകനും തുടർന്നുപോന്നു. 910-ൽ അദ്ദേഹം പാണ്ഡ്യരാജ്യത്തിനെതിരെ പടനയിച്ചു. പാണ്ഡ്യരാജ്യധാനിയായ മതുരൈ കീഴടക്കിയ പരാന്തക ചോഴന് *മതുരൈ-കൊണ്ട* എന്നൊരു വിശേഷണവും ലഭിക്കുകയുണ്ടായി.പാണ്ഡ്യരാജാവായിരുന്ന മാരവർമ്മൻ രാജസിംഗൻ II, അന്ന് ശ്രീലങ്കയുടെ രാജാവായിരുന്ന കാസ്സപൻ V നെ സഹായം അഭ്യർത്ഥിച്ചിരുന്നു. കാസ്സപൻ പാണ്ഡ്യരാജനെ സഹായിക്കാൻ ഒരു സേനയെതന്നെ അയച്ചു. എങ്കിലും പരാന്തകൻ ഈ ഇരു സൈന്യത്തെയും വെലൂരിൽ വെച്ച് നടന്ന യുദ്ധത്തിൽ പരാജയപ്പെടുത്തി. തുടർന്ന് പാണ്ഡ്യരാജാവ് ശ്രീലങ്കയിലേക്ക് പലായനം ചെയ്യുകയും, പാണ്ഡ്യരാജ്യം പരാന്തകചോഴന്റെ അധീനതയിലാകുകയും ചെയ്തു.

പരാന്തകൻ താൻ കീഴടക്കിയ പുതിയ രാജ്യത്ത് കുറേ വർഷം ചിലവഴിച്ചു. മേഖലയിൽ തന്റെ സ്വാധീനം കൂടുതൽ ശക്തമാക്കുന്നതിനായിരുന്നു ഇത്. തന്റെ ലക്ഷ്യം നേടിക്കഴിഞ്ഞു എന്ന് ബോധ്യപ്പെട്ട പരാന്തകൻ, പാണ്ഡ്യരാജ്യവിജയം ആഘോഷിക്കാൻ തീരുമാനിച്ചു. പാണ്ഡ്യരാജ്യത്തിന്റെ മുഖമുദ്രയും രാജ്യതലസ്ഥാനവുമായിരുന്ന മതുരൈയിൽ വെച്ച് പാണ്ഡ്യസിംഹാസനത്തിൽ പട്ടാഭിഷേകമാണ് പരാന്തകചോഴൻ ആഗ്രഹിച്ചത്. എന്നാൽ ഈ ആഗ്രഹം വിജയിച്ചില്ല. പലായനം ചെയ്ത പാണ്ഡ്യരാജാവ് തന്നോടൊപ്പം സിംഹാസനവും ലങ്കയിലേക്ക് കൊണ്ടുപോയിരുന്നു. പരാന്തകന്റെ ഭരണകാലത്തിനെ അവസാനവർഷങ്ങളായപ്പോഴേക്കും അദ്ദേഹം ലങ്കയും ആക്രമിച്ചു.

മതുരൈയും ലങ്കയും ആക്രമിച്ച് കീഴടക്കിയതിനാൽ *മതുരൈയും ഇല്ലമും കൊണ്ട പരകേസരിവർമ്മൻ*– എന്നൊരു വിശേഷണവും പരാന്തകചോഴനു ലഭിച്ചു.

## പരാന്തകന്റെ സ്വാധീനമേഖലകൾ
പരാന്തകൻ ഒന്നാമ്ന്റ്റെ ഭരണത്തിന്റെ സുവർണ്ണകാലത്ത്, അദ്ദേഹത്തിന്റെ അധീനമേഖലകൾ ഏതാണ്ട് തമിഴ്നാട്  മൊത്തമായും വടക്ക് ആന്ധ്രയിലെ നെല്ലൂർ വരെയും വ്യാപിച്ചിരുന്നു.  ഒരു മികച്ച യുദ്ധതന്ത്രജ്ഞൻ കൂടിയായിരുന്ന ചോഴരാജാവായിരുന്നു പരാന്തകൻ. ചേരരുമായി നല്ല ബന്ധമാണ് പരാന്തകൻ നിലനിർത്തിയിരുന്നത്

## അവലംബം

* Venkata Ramanappa, M. N. (1987). *Outlines of South Indian History*. (Rev. edn.)  New Delhi:  Vikram.
* Early Chola temples: Parantaka I to Rajaraja I, A.D. 907–985 By S. R. Balasubrahmanyam
* South Indian Inscriptions: Miscellaneous inscriptions in Tamil (4 pts. in 2) By Eugen Hultzsch, Hosakote Krishna Sastri, V. Venkayya, Archaeological Survey of India
* A topographical list of the inscriptions of the Madras Presidency, collected till 1915: with notes and references, Volume 1 By Vijayaraghava Rangacharya
* A topographical list of inscriptions in the Tamil Nadu and Kerala states, Volume 2 By T. V. Mahalingam
* Nilakanta Sastri, K. A. (1935). *The CōĻas*, University of Madras, Madras (Reprinted 1984).
* Nilakanta Sastri, K. A. (1955). *A History of South India*, OUP, New Delhi (Reprinted 2002).
* South Indian shrines: illustrated By P. V. Jagadisa Ayyar

വർഗ്ഗം:ചോളരാജാക്കന്മാർ
അറവുകാട് ശ്രീദേവി ക്ഷേത്രം

ലഘുചിത്രം|അറവുകാട് ശ്രീദേവി ക്ഷേത്രം
ആലപ്പുഴ ജില്ലയിലെ പുന്നപ്ര ഗ്രാമത്തിൽ സ്ഥിതി ചെയ്യുന്ന ഒരു ദേവി ക്ഷേത്രമാണ് **അറവുകാട് ശ്രീദേവി  ക്ഷേത്രം**. ചക്രവർത്തിനി ഭാവത്തിലുള്ള ആദിപരാശക്തിയായ ഭദ്രകാളിയുടെ പ്രതിഷ്‌ഠയാണ് ഇവിടുത്തേത്. സാധുജനങ്ങൾക്കു ഉപദ്രവം ചെയ്തുകൊണ്ടിരുന്ന രാക്ഷസനെ കൊന്ന് സാധുജനസംരക്ഷകയായി പുന്നപ്ര ഗ്രാമത്തിൽ  അറവുകാടമ്മ വസിക്കുന്നുവെന്നാണ് വിശ്വാസം. ദേവി അസുരനെ കൊന്ന ശേഷം പള്ളിവാൾ കഴുകി എന്ന് വിശ്വസിക്കപ്പെടുന്ന കുളം ഇന്നും ക്ഷേത്രത്തിൽ പവിത്രമായി സൂക്ഷിക്കുന്നു.  മീനമാസത്തിലെ ഭരണി നാളിൽ കൊടിയേറി പൂരം നാളിൽ ആറാട്ടോടുകൂടി സമാപിക്കുന്ന പൂരമഹോത്സവം ആണ് ഇവിടുത്തെ പ്രധാന ഉത്സവം. പുന്നപ്ര ഗ്രാമത്തിലുള്ളവരുടെ പ്രധാന ആഘോഷമാണ് അറവുകാട് പൂരം. പൂരം നാളിലെ തിരിപ്പിടുത്തം വഴിപാട്‌  പ്രസിദ്ധമാണ്. അന്യ ദേശങ്ങളിൽ നിന്നു പോലും ആളുകൾ തിരിപിടിക്കാൻ അറവുകാട് ക്ഷേത്രത്തിൽ എത്തിച്ചേരുന്നു. കൂടാതെ മകര മാസത്തിലെ പൊങ്കാല, നവരാത്രി, മണ്ഡലമഹോത്സവം, തൃക്കാർത്തിക, ദീപാവലി  എന്നിവയും ഭംഗിയായി ആഘോഷിക്കുന്നു. സരസ്വതി ദേവിക്ക് പ്രത്യേകം പ്രതിഷ്ഠ ഉള്ള ഈ ക്ഷേത്രത്തിൽ വിദ്യാരംഭം കുറിക്കാനെത്തുന്നത് നൂറു നൂറുകണക്കിന് കുട്ടികളാണ്. ആലപ്പുഴ പട്ടണത്തിൽ നിന്നും 8 കി മി  തെക്ക് മാറിയാണ് പുന്നപ്രക്കാരുടെ ദേശ ദൈവമായ  അറവുകാടമ്മയുടെ ക്ഷേത്രം സ്ഥിതി ചെയ്യുന്നത്.

## അവലംബം

## പുറം കണ്ണികൾ
* ഔദ്യോഗിക വെബ്സൈറ്റ് 

വർഗ്ഗം:ആലപ്പുഴ ജില്ലയിലെ ക്ഷേത്രങ്ങൾ
വർഗ്ഗം:കേരളത്തിലെ ദേവീക്ഷേത്രങ്ങൾ
ഒഹായോ നദി

ഒഴുകുന്ന വെള്ളത്തിന്റെ അനുപാതത്തിൽ മിസിസിപ്പി നദിയുടെ വലിയ കൈവഴിയാണ് പെൻ‌സിൽ‌വാനിയയിലെ പിറ്റ്സ്ബർഗ് മുതൽ ഇല്ലിനോയിയിലെ കയ്റൊ വരെ ഒഴുകുന്ന  **ഒഹായോ നദി**

 നീളമുള്ള ഈ നദി ആറു സംസ്ഥാനങ്ങളിലൂടെ/സംസ്ഥാനാതിർത്തികളിലൂടെയായി ഒഴുകുന്നു

പിറ്റ്സ്ബർഗിലെ പോയിന്റ് സ്റ്റേറ്റ് പാർക്കിൽ അലിഗെനി, മോണൊഗല എന്നീ നദികൾ സംഗമിച്ചാണ് ഒഹയോ നദിയാവുന്നത്.ആദ്യം വടക്കുപടിഞ്ഞാറായും പിന്നീട് പെട്ടെന്ന് ദിശ മാറി തെക്ക്-തെക്ക്പടിഞ്ഞാറയും ഒഴുകുന്നു.

## അവലംബം

## പുറം കണ്ണികൾ

* U.S. Geological Survey: PA stream gauging stations
* NWS Ohio River Forecast Center, which issues official river forecasts for the Ohio River and its tributaries from Smithland Lock and Dam upstream
* Lower Mississippi River Forecast Center, which issues official river forecasts for the Ohio River and its tributaries downstream of Smithland Lock and Dam
* 

വർഗ്ഗം:അമേരിക്കയിലെ നദികൾ
ക്ലിഫ്‌ഫോർഡ് മാൻഷാർട്ട്

**ക്ലിഫ്‌ഫോർഡ് മാൻഷർട്ട്** ഒരു അമേരിക്കൻ സാമൂഹിക ശാസ്ത്രജ്ഞൻ ആണ്. ഇദ്ദേഹം ഒന്നാം ലോകമഹായുദ്ധത്തിൽ പങ്കെടുത്തതിന് ശേഷം രണ്ടു മേഖലകളിൽ ഡോക്ടറേറ്റ് നേടുകയുകയും  ചെയ്തു. 1925ൽ മുംബെയിൽ വന്നു നഗ്‌പട നെയ്‌ബർഹുഡ് (1944 ‍ൽ ഈ സ്ഥാപനം Tata Institute of Social Sciences (TISS) ആയി) എന്ന സ്ഥാപനത്തിന്റെ ഡയറക്ടർ ആയി 1941 വരെ സേവനം അനുഷ്ഠിച്ചു. ഈ കാലയളവിൽ ഇദ്ദേഹം ഇന്ത്യയിൽ ആദ്യമായി സാമൂഹിക പ്രവർത്തനം ശാസ്ത്രിയമായി ചെയ്യുന്നതിന് പഠനകേന്ദ്രങ്ങൾ തുടങ്ങുകയും ചെയ്തു. പിന്നിട് ഇദ്ദേഹം 1963 വരെ ഇന്ത്യയുടേയും പാകിസ്താനിന്റെയും അമേരിക്കൻ വിദേശകാര്യ ഉദ്യോഗസ്ഥാനായി പ്രവർത്തിച്ചു. ഇന്ത്യയെ സംബന്ധിച്ചു പത്തോളം കൃതികൾ ഇദ്ദേഹം രചിച്ചിട്ടുണ്ട്.

## അവലംബം
സഹർ ഖലീഫ

പ്രമുഖ പലസ്തീനിയൻ എഴുത്തുകാരിയാണ് **സഹർ ഖലീഫ** (English: **Sahar Khalifeh** () 

## ജീവചരിത്രം
1941ൽ ബ്രിട്ടീഷ് നിയന്ത്രിത പലസ്തീനിലെ നബ്ലുസിൽ ജനിച്ചു. ബിർസീറ്റ് സർവ്വകലാശാലയിൽ നിന്ന് പഠനം പൂർത്തിയാക്കി. ഇതിന് ശേഷം സ്‌കോളർഷിപ്പോടെ തുടർപഠനത്തിനായി അമേരിക്കയിലേക്ക് പോയി, 
ചാപ്പൽഹില്ലിലെ യൂനിവേഴ്‌സിറ്റി ഓഫ് നോർത്ത് കരോതിനയിൽ നിന്ന്് ഇംഗ്ലീഷ് സാഹിത്യത്തിൽ മാസ്റ്റർ ബിരുദം നേടി. ഐയവ സർവ്വകലാശാലയിൽ നിന്ന് വിമൻസ് സ്റ്റഡീസിൽ പിഎച്ച്ഡി നേടി. ഗസ, അമ്മാൻ, ജോർദാൻ എന്നിവിടങ്ങളിൽ ശാഖകളുള്ള വിമൻസ് അഫേഴ്‌സ് സെന്ററിന്റെ സ്ഥാപകയാണ്.
നിരവധി നോവലുകളും ലേഖനങ്ങളും വിവർത്തനങ്ങളും ചെയ്തിട്ടുള്ള സഹർ അറിയപ്പെടുന്ന പലസ്തീനിയൻ എഴുത്തുകാരിയാണ്. ഹീബ്രു ഭാഷയിലേക്ക് അടക്കം നിരവധി ഭാഷകളിലേക്ക് വിവർത്തനം ചെയ്യപ്പെട്ടിട്ടുണ്ട്.

## പുരസ്‌കാരം
* *ദ ഇമേജ്, ദ ഐക്കൺ ആൻഡ് ദ കവനന്റ്* എന്ന നോവലിന് 2006ൽ സാഹിത്യത്തിനുള്ള നഗീബ് മഹ്ഫൂസ് മെഡൽ ലഭിച്ചു.
*1976ൽ പുറത്തിങ്ങിയ *വൈൽഡ് തോൺസ്* - (Wild Thorns (1976) *കാട്ടുമുള്ളുകൾ* എന്ന നോവൽ ഏറെ പ്രസിദ്ധമാണ്.

## അവലംബം

*Bio-bibliography (in French) on the site Samed devoted to palestinian literature 
*Arab World Books
*al-Mallah, Ahmad. "Sahar Khalifa." Twentieth-Century Arabic Writers. Dictionary of Literary Biography Vol. 346. Gale, 2009. Literature Resource Center. Gale. 17 Mar. 2009 Gale Literature Resource Center
*Who Is Hidden beneath the Burqa? An Appeal to the West  by Sahar Khalifa
## പുറം കണ്ണികൾ

*Bio-bibliography (in French) on the site Samed devoted to palestinian literature
*Arab World Books
*al-Mallah, Ahmad. "Sahar Khalifa." Twentieth-Century Arabic Writers. Dictionary of Literary Biography Vol. 346. Gale, 2009. Literature Resource Center. Gale. 17 Mar. 2009 Gale Literature Resource Center
*Who Is Hidden beneath the Burqa? An Appeal to the West by Sahar Khalifa

വർഗ്ഗം:പലസ്തീനിയൻ എഴുത്തുകാർ
വർഗ്ഗം:പലസ്തീനിയൻ വനിതകൾ
വർഗ്ഗം:1942-ൽ ജനിച്ചവർ
ഹൊലിയ ഭാഷ

തെലുഗു ഭാഷയുമായി വളരെയേറെ സാമ്യമുള്ള ഒരു തെക്കൻ ദ്രാവിഡ ഭാഷയാണ് **ഹൊലിയ** (**Holiya** )

1901-ലെ സെൻസസ് കണക്കുപ്രകാരം ഇന്ത്യയിൽ മഹാരാഷ്ട്രയിലെ നാഗ്പൂർ, ബാന്ദര ജില്ലകൾ, മധ്യപ്രദേശിലെ സിയോണി ബാൽഘാട്ട് ജില്ലകൾ എന്നിവിടങ്ങളിലായി  3,614 ആളുകൾ ഈ ഭാഷ സംസാരിക്കുന്നു എന്നാണ് കണ്ണക്ക്.

## അവലംബം

വർഗ്ഗം:ദ്രാവിഡഭാഷകൾ
കൊഡവ ഭാഷ

തെക്കൻ കർണാടകത്തിലെ കൊടക് ജില്ലയിൽ സംസാരിക്കുന്ന ഒരു ഭാഷയാണ് **കൊഡവ** (കന്നഡ ലിപിയിൽ:  ಕೊಡವ ತಕ್ಕ್) അഥവാ **കൊടക് ഭാഷ** അല്ലെങ്കിൽ **കൂർഗ് ഭാഷ**.  ദ്രാവിഡഭാഷാകുലത്തിൽ പെടുന്ന ഒരു ഭാഷയാണ് കൊഡവ. പ്രധാനമായും കൊടവ ജനസമൂഹത്തിന്റെ ഭാഷയാണ് ഇത് എങ്കിലും, മറ്റ് ഗോത്ര സമുദായങ്ങളിൽ പെടുന്നവരും ഈ ഭാഷ ഉപയോഗിക്കുന്നുണ്ട്. കൊഡവ ഭാഷക്ക് രണ്ട് ഭാഷാഭേദങ്ങളുണ്ട്: മെന്ദേലെ (വടക്കൻ, മധ്യ കൊടകു മേഖലകളിൽ) കിഗ്ഗാത്ത് (കിഗ്ഗാത്ത്നാട് എന്നറിയപ്പെടുന്ന തെക്കൻ കൊടകിൽ) എന്നിവയാണവ.

## താരതമ്യം
ഭാഷാപരമായി, മറ്റ് ദ്രാവിഡഭാഷകളിൽനിന്നും ചില വ്യത്യാസങ്ങൾ കൊടക് ഭാഷയിൽ കാണപ്പെടുന്നു. ഉദാഹരണത്തിന്, മിക്ക ദ്രാവിഡ ഭാഷകളിലും 5 ഹ്രസ്വ സ്വരങ്ങളും, 5 ദീർഘസ്വരങ്ങളുമാണുള്ളത്. എന്നാൽ കൊഡവയിൽ ഇവക്ക് പുറമെ രണ്ട് സ്വരാക്ഷരങ്ങൾകൂടുതലായുണ്ട്.  

## ചലചിത്രം
കൊഡവ സിനിമ മേഖല വളരെ ചെറുതാണ്. കൊഡവരുടെപ്രാദേശികമായ ആചാരങ്ങളും സംസ്കാരവും വിഷയമാക്കിയുള്ള ചില സിനിമകൾ കൊഡവ ഭാഷയിൽ നിർമിച്ചിട്ടുണ്ട്. 1972-ൽ എസ്.ആർ രാജൻ സംവിധാനം ചെയ്ത 'നഡ മാൻ നഡ കൂൾ' ആണ് ആദ്യത്തെ കൊഡവ സിനിമ.

## അവലംബം


വർഗ്ഗം:അഗ്ലൂട്ടിനേറ്റീവ് ഭാഷകൾ
വർഗ്ഗം:ദ്രാവിഡഭാഷകൾ
വർഗ്ഗം:കർണാടകയിലെ ഭാഷകൾ
ഗാർഡിയൻസ് ഓഫ് ദി ഗാലക്സി വോള്യം 2

ഒരു 2017 അമേരിക്കൻ സൂപ്പർഹിറോ സിനിമയാണ് ***ഗാർഡിയൻ ഓഫ് ദി ഗാലക്സി വോള്യം 2***. മാർവൽ കോമിക്സിലെ ഗാർഡിയൻ ഓഫ് ദി ഗാലക്സി -യെ ആസ്പദമാക്കിയാണിത്, മാർവൽ സ്റ്റുഡിയോ ആണ് പ്രൊഡ്യൂസ് ചെയ്യുന്നത്, വാൾട്ട് ഡിസ്നി സ്റ്റുഡിയോസ് മോഷൻ പിക്ക്ച്ചേഴ്സിന്റെ കീഴിലാണ് വിതരണം. മാർവൽ സിനിമാറ്റിക് യൂണിവേഴ്സിലെ പതിനഞ്ചാമത്തെ ചിത്രവും, ഗാർഡിയൻ ഓഫ് ദി ഗാലക്സിയുടെ രണ്ടാം ഭാഗവുമാണ് ഈ ചിത്രം.  തിരക്കഥയും, സംവിധാനവും ജെയിംസ് ഗുൺ ആണ് നിർവഹിച്ചിരിക്കുന്നത്. ക്രിസ് പ്രാറ്റ്, സോ സൽഡാന, ഡേവ് ബോട്ടിസ്റ്റ, വിൻ ഡീസൽ, ബ്രാഡ്ലി കൂപ്പർ, മൈക്കൽ റൂക്കർ, കേരൻ ഗിലാൻ, പോം ക്ലെമെന്റിഫ്, എലിസബത്ത് ഡെബിക്കി, ക്രിസ് സള്ളിവൻ, ശാൻ ഗൺ, സിൽവസ്റ്റർ സ്റ്റാലൻ, കർട്ട് റസ്സൽ എന്നിവരാണ് അഭിനയിച്ചിരിക്കുന്നത്.
പീറ്റർ ക്വില്ലുമായി കൂടുതൽ അടുക്കുകയും, പീറ്ററുടെ നിഗൂഢമായ രക്ഷാകർത്താക്കളേക്കുറിച്ചുള്ള അവരുടെ പ്രപഞ്ചത്തിലൂടെ യാത്രായാണ് കഥാസാരം.

ആദ്യം ഭാഗത്തിന്റെ തിയറ്റ്രിക്കൽ റ്ലീസിന് മുമ്പുതന്നെ രണ്ടാം ഭാഗത്തിന്റെ വരവിനെ കുറിച്ച് ഗൺ അറിയിച്ചിരുന്നു, ഔദ്യേഗിഗമായി 2014-ന് സാൻ ഡിയാഗോവിലെ കോമിക് കോൺ ഇന്റർനാഷ്ണലിൽ വച്ച് അനൗൺസ് ചെയ്തു. സംവിധായകനായ ഗണ്ണിന്റെ തിരിച്ചുവരവായിരുന്നു ഈ ചിത്രം. 2016 ഫെബ്രുവരിക്ക്  ജോർജിയ, ഫായറ്റ് കണ്ട്രിയിലെ  പൈൻവുഡ് അറ്റ്ലാന്റ സ്റ്റുഡിയോസിൽ വച്ചാണ് പ്രിൻസിപ്പൽ ഫോട്ടോഗ്രാഫി ആരംഭിച്ചത്. 2016-ലാണ് സിനിമയുടെ നിർമ്മാണം അവസാനിച്ചത്. 

*   * 2017 ഏപ്രിൽ 10-ന് ടോക്കിയോയിൽ വച്ച് * ഗാർഡിയൻ ഓഫ് ദി ഗാലക്സി വോള്യം 2* -ന്റെ പ്രിമിയർ നടത്തി, പിന്നീട് 2017 മെയ് 5-ന് 3-D യിലും IMAX 3D യിലും അമേരിക്കയിൽ റ്ലീസ് ചെയ്തു. 2017 -ലെ നാലാമത്തെ ഉയർന്ന ഗ്രോസ്സിംഗ് സിനിമയാകുകയും, 863.6 million ഡോളർ ലോകവ്യാപകമായി നേടുകയും ചെയ്തു. വിഷ്വൽസിലും, ശബ്ദത്തിലും, അവതരണത്തിലും സിനിമ മികച്ചതായതുകൊണ്ടുതന്നെ പോസിറ്റീവ് പരാമർശങ്ങളാണ് ലഭിച്ചത്. *ഗാർഡിയൻസ് ഓഫ് ദി ഗാലക്സി വോള്യം 3 *അതിന്റെ പണിപ്പുരയിലാണ്, ഗൺതന്നെയാണ്  മൂന്നാംഭാഗത്തിന്റേയും, തിരക്കഥയും, സംവിധാനവും.

## കഥാസാരം
പീറ്റർ ക്വിൽ, ഗമോറ, ഡ്രാക്സ്, റോക്കറ്റ്, ബേബി ഗ്രൂട്ട്, എന്നിവർ 2014-ൽ ഗാർഡിയൻസ് ഓഫ് ദി ഗാലക്സി എന്നറിയപ്പെട്ടിരുന്നു.  ഒരു ഇന്റർ ഡിമൻഷൻ മൃഗത്തിൽ നിന്ന് വിലമതിപ്പുള്ള ബാറ്ററികൾ സംരക്ഷികാൻ  സോവേറിയൻ റേസിന്റെ ലീഡറായ അയേഷ ഗാർഡിയൻസിന് ഒരു കോണ്ട്രാക്റ്റ് നൽകുകയാണ്, പകരം ബാറ്ററികൾ മോഷ്ടിച്ചതിന് പിടിക്കപ്പെട്ട ഗമോറയുടെ സഹോദരിയെ തിരികെ നൽകും. പക്ഷെ റോക്കറ്റ് വരുന്ന വഴിക്ക് അവരുടേതന്നെ കുറച്ച് ബാറ്ററികൾ മോഷ്ടിക്കുന്നു. അതറിഞ്ഞ അയേഷ അവരെ പിടിക്കാൻ ഡ്രോണുകളെ അയക്കുകയാണ്. പക്ഷെ ആ ഡ്രോണുകളെല്ലാം പ്രതേക ഷിപ്പിനാൽ നശിക്കപ്പെടുന്നു. പക്ഷെ ഗാർഡിയൻസ് മറ്റൊരു ഗ്രഹത്തിൽ ക്രാഷാകുന്നു. അവിടെ വച്ച് ഡ്രോണുകളെയെല്ലാം നശിപ്പിച്ചത് പീറ്റർ ക്വില്ലിന്റെ അച്ഛനാണെന്ന്  അവർ മനസ്സിലാക്കുകയാണ്. ശേഷം ഈഗോ എന്ന ക്വില്ലിന്റെ അച്ഛൻ ക്വില്ലിനേയും,ഗമോറയേയും, ഡ്രാക്സിനേയും തന്റെ ഗ്രഹത്തിലേക്ക് ക്ഷണിക്കുന്നു. റോക്കറ്റും, ബേബി ഗ്രൂട്ടും, തകർന്ന ഷിപ്പിനെ നേരാക്കാനും, നെബുല എന്ന ഗമോറയുടെ സഹോദരി രക്ഷപ്പെടാതെ നോക്കാനും ഷിപ്പിൽ തന്നെ നിൽക്കാൻ തീരുമാനിക്കുകയും ചെയ്യുന്നു.

## അവലംബം

## അധിക ലിങ്കുകൾ

* 
* 
* 

വർഗ്ഗം:മാർവെൽ സിനിമാറ്റിക് യൂണിവേഴ്‌സ് ചലച്ചിത്രങ്ങൾ
സൊസാക്കു കൊബായാഷി

ടോട്ടോചാൻ എന്ന ബെസ്റ്റ് സെല്ലർ കൃതിയിൽ പ്രതിപാദിക്കുന്ന റ്റോമോ ഗാക്വെൻ സ്ക്കൂളിന്റെ പ്രഥമാധ്യാപകൻ ആയിരുന്നു കൊബായാഷി മാസ്റ്റർ.  അനിതര സാധാരണമായ ആശയങ്ങൾ കുട്ടികളുടെ വിദ്യാഭ്യാസത്തെ സംബന്ധിച്ച് അദ്ദേഹത്തിനുണ്ടായിരുന്നു.  ജീവിച്ചിരുന്നുവോ എന്നു പോലും സംശയിച്ചു പോകുന്നത്ര ലളിത്യവും ദീർഘ വീക്ഷണവും പ്രകടിപ്പിച്ചിരുന്ന അസാമാന്യ പ്രതിഭ.

വർഗ്ഗം:കഥാപാത്രങ്ങൾ
മെയ് ചിഡിയാക്

പ്രമുഖ ലെബനീസ് പത്രപ്രവർത്തകയാണ് **മെയ് ചിഡിയാക്** (English: **May Chidiac** () (born 20 June 1963) 
ലെബനീസ് ബ്രോഡ്കാസ്റ്റിങ് കോർപ്പറേഷൻ (എൽബിസി) ടെലിവിഷൻ മാധ്യമപ്രവർത്തകയായിരുന്നു.
## ജനനം
1963 ജൂൺ 20ന് ജനിച്ചു. 2008ൽ പാരിസിലെ പാന്തിയോൺ സർവ്വകലാശാലയിൽ നിന്ന് പിഎച്ച്ഡി കരസ്ഥമാക്കി.
2005 സെപ്തംബർ 25ന് ലെബനാനിൽ നടന്ന കാർ ബോംബ് സ്‌ഫോടനത്തിൽ ഗുരുതരമായി പരിക്കേറ്റു.

## അവലംബം

വർഗ്ഗം:പത്രപ്രവർത്തകർ
വർഗ്ഗം:ലെബനീസ് വനിതകൾ
വർഗ്ഗം:1964-ൽ ജനിച്ചവർ
കാടർ ഭാഷ

കേരളം, തമിഴ്‌നാട് എന്നിവിടങ്ങളിൽ ഉപയോഗിക്കപ്പെടുന്ന ദ്രാവിഡ ഭാഷാകുലത്തിൽ പ്പെടുന്ന ഒരു ഭാഷയാണ് **കാടർ ഭാഷ**. മലയാളവുമായി വളരെയേറെ സാമ്യമുള്ള ഒരു ഭാഷയാണ് ഇത്.

## അവലംബം


വർഗ്ഗം:ദ്രാവിഡഭാഷകൾ
വർഗ്ഗം:കേരളത്തിലെ ഭാഷകൾ
ഛായാദേവി

ഹിന്ദു വിശ്വാസപ്രകാരം, സൂര്യദേവന്റെ ഒരു പത്നിയാണ് **ഛായ**. അപൂർവ്വവും ദിവ്യവുമായ ഒരു ജനനമായിരുന്നു ഛായയുടേത്. വിശാകന്മാവിനെ ധർമ്മ പ്രകാരം പിതാവായി സങ്കല്പിക്കുന്നു. സൂര്യദേവന്റ മൂന്നാമത്തെ പത്നിയായി ഛായയെ അംഗീകരിക്കുന്നു. സംജ്ഞാദേവിയുടെ പ്രതിബിംബം അഥവാ നിഴലാണ് ഛായ.
വിശ്വകർമ്മാവിന്റെ മകളായ സംജ്ഞയായിരുന്നു സൂര്യദേവന്റെ ഭാര്യ. സൂര്യന്റെ ചൂടു സഹിക്കാനാകാതെ സംജ്ഞ തന്റെരൂപത്തിൽ മറ്റൊരുവളെ സൃഷ്ടിച്ചു. സംജ്ഞയുടെ ഛായയാകയാൽ ആ ദേവിക്ക് **ഛായ** എന്നുപേര്. തന്റെ സ്ഥാനത്ത് സൂര്യന്റെ പരിചര്യയ്ക്കായി ഛായയെ നിയോഗിച്ചിട്ട് സംജ്ഞ പിതൃഭവനത്തിലേക്കു പോയി. ഈ ആൾമാറ്റം സൂര്യൻ അറിഞ്ഞില്ല. ഛായയിൽ സൂര്യന് സന്താനങ്ങളുണ്ടായി. ഛായയിൽ സൂര്യനുണ്ടായ മകനാണു ശനി. തന്റെ അധികാരങ്ങളും ചുമതലകളും ഏൽപിച്ചു കൊണ്ട് സൂര്യദേവൻ അറിയാതെയാണ് സംജ്ഞ പോയത് എന്നാണ് ഹൈന്ദവ പുരാണ ഐതിഹ്യം വിരൽ ചൂണ്ടുന്നത്. സംജ്ഞാ ദേവിക്ക് സൂര്യദേവനിൽ ജനിച്ച ഇരട്ട മക്കളാണ് യമുനാ ദേവിയും, യമദേവനും. മറിച്ച് സൂര്യഭഗവാന് ഛായയിൽ ഉണ്ടായ പുത്രനാണ് ശനിദേവൻ അഥവാ ശനീശ്വരൻ. ഛായാദേവിയുടെ ശാപത്തിൽ നിന്ന് യമുനാ ദേവിയാണ് സഹോദരനെ രക്ഷിച്ചത് എന്നും കരുതപ്പെടുന്നു

## അവലംബം


വർഗ്ഗം:ഹിന്ദു ദേവതമാർ
അമീറ ഖലീഫ്

പ്രമുഖ ജോർദാനിയൻ കായിക താരമാണ് **അമീറ ഖലീഫ്** (, 
)
ഒളിമ്പിക്‌സിൽ ജോർദാനെ പ്രതിനിധീകരിച്ച് ഷൂട്ടിംഗ് മത്സരത്തിൽ പങ്കെടുത്തിട്ടുണ്ട്. 1980ൽ മോസ്‌കോയിൽ നടന്ന സമ്മർ ഒളിമ്പിക്‌സിൽ ജോർദാനുവേണ്ടി ഷൂട്ടിങ് മത്സരത്തിൽ പങ്കെടുത്തു.

## ഒളിമ്പിക്‌സ് പങ്കാളിത്തം
1980ലെ മോസ്‌കോ ഒളിമ്പിക്‌സിൽ പങ്കെടുത്ത ജോർദാനിലെ ഏറ്റവും പ്രായം കൂടിയതാരമായിരുന്നു അമീറ. മത്സരം ആരംഭിച്ച ദിവസം 50 വയസ്സും 235 ദിവസവുമായിരുന്നു അവരുടെ പ്രായം. മോസ്‌കോ ഒളിമ്പിക്‌സിൽ മിക്‌സ്ഡ് 50 മീറ്റർ റൈഫിൾ പ്രോണിലും മിക്‌സ്ഡ് 50 മീറ്റർ റൈഫിൾ ത്രീ പൊസിഷനിലും മത്സരിച്ചു. 
മിക്‌സ്ഡ് 50 മീറ്റര് റൈഫിൾ പ്രോണിൽ 56 മത്സരാർത്ഥികളിൽ 32ആം സ്ഥാനത്തെത്തി.
{| class=wikitable style="text-align:center".

;മിക്‌സ്ഡ് 50 മീറ്റർ റൈഫിൾ ത്രീ പൊസിഷനിൽ
39 മത്സരാർത്ഥികളിൽ 32ആം സ്ഥാനത്തെത്തി.

## അവലംബം

## പുറംകണ്ണികൾ
Amera Khalif  olympic.org സൈറ്റിൽ

വർഗ്ഗം:ജോർദാൻ
വർഗ്ഗം:കായികതാരങ്ങൾ
വർഗ്ഗം:വനിതാ ഷൂട്ടർമാർ
വർഗ്ഗം:1929-ൽ ജനിച്ചവർ
വർഗ്ഗം::2022-ൽ മരിച്ചവർ
ഏറനാടൻ ഭാഷ

കേരളത്തിലെ മലപ്പുറം ജില്ലയുടെ ചില മേഖലകളിൽ ചെറിയൊരു വിഭാഗം സംസാരിക്കുന്ന ഒരു ദ്രാവിഡ ഭാഷയാണ് **ഏറനാടൻ.** മലയാളം, തമിഴ് എന്നീ ഭാഷകളോട് സാദൃശ്യമുള്ള ഏറനാടൻ ഭാഷയിൽ കന്നടയുടെ സ്വാധീനവും കാണപ്പെടുന്നു. **അരനാടൻ** എന്ന് ഇത് ആംഗലേയ ഭാഷയിൽ അറിയപ്പെടുന്നു.

## അവലംബം

വർഗ്ഗം:ദ്രാവിഡഭാഷകൾ
വർഗ്ഗം:മലയാളം
വർഗ്ഗം:കേരളത്തിലെ ഭാഷകൾ
3122 ഫ്ലോറൻസ്

**3122 ഫ്ലോറൻസ്**, താൽക്കാലിക സ്ഥാനപ്പേര് , ആമർ ഗണത്തിലെ ഒരു ശിലകൾ നിറഞ്ഞ ക്ഷുദ്ര ഗ്രഹം (asteroid) ആണ്, ഇതിനെ നിയർ എർത്ത് ഒബ്ജെൿറ്റ് (NEO) അപകടകരമായി ശക്തിയുള്ള ക്ഷുദ്രഗ്രഹ(PHA) മായും തരം തിരിച്ചിട്ടുണ്ട്. കുറുകെ 4.4 കി.മീ വലിപ്പമുണ്ട്. 1981 മാർച്ച് 2ന് സൈഡിങ്ങ് സ്പ്രിങ്ങ് വാന നിരീക്ഷണ കേന്ദ്രത്തിൽ വച്ച് അമേരിക്കൻ ജ്യോതിശാസ്ത്രജ്ഞൻ ഷെൽറ്റെ ബസ് (I Schelte Bus) ആണ് ഈ ക്ഷുദ്രഗ്രഹത്തെ കണ്ടു പിടിച്ചത്. 
സൂര്യനിൽ നിന്ന് 1.0-2.5 അസ്ട്രോണമിക്കൽ യൂണിറ്റ്  അകലത്തിലാണ് ഭ്രമണം ചെയ്തുകൊണ്ടിരിക്കുന്നത്. അത് 859 ദിവസംകൊണ്ട് (2 കൊല്ലം 4 മാസം) ഒരു ഭ്രമണം പൂർത്തിയാക്കുന്നു.

അപകടകരമായി ശക്തിയുള്ള ക്ഷുദ്രഗ്രഹ(potentially hazardous asteroid) (PHA) ആയി തരം തിരിച്ചിരിക്കുന്നു.   due to both its absolute magnitude 
2017 സെപ്തംബർ 1ന് ഭൂമിക്ക് അരികിലൂടെ കടന്നു പോകും. , ചെറിയ ദൂരദർശിനി ഉപയോഗിച്ച് പല രാത്രികളിലും Piscis Austrinus, മകരം, കുംഭം, അവിട്ടം എന്നീ നക്ഷത്ര രാശികളിളൂടെ കടന്നു പോകുന്ന ഫ്ലോറൻസിനെ കാണാനാവും. 

## കുറിപ്പുകൾ
 

 

## External links
* Lighcurve plot, Brian D. Warner, Center for Solar System Studies, Spring 2016
* Asteroid Lightcurve Database (LCDB) , query form (info )
* Dictionary of Minor Planet Names, Google books
* Asteroids and comets rotation curves, CdR – Observatoire de Genève, Raoul Behrend
* Discovery Circumstances: Numbered Minor Planets (1)-(5000) – Minor Planet Center
*
* 

വർഗ്ഗം:ഛിന്നഗ്രഹങ്ങൾ
നരിയംപാറ കോളേജ്മല

നരിയംപാറ എന്ന ചെറു ഗ്രാമത്തിലെ ഒരു മലയാണ് **നരിയംപാറ കോളേജ്മല**. ഇടുക്കി ജില്ലയിലെ ആദ്യ കോളേജ് സ്ഥിതി ചെയ്തിരുന്നത് നരിയംപാറയിലെ ഈ മലയിൽ ആയിരുന്നനാൽ പിൽക്കാലത്ത് **കോളേജ്മല** എന്ന അറിയപ്പെടുന്നത്.

## പേരിന് പിന്നിൽ
ഇടുക്കി ജില്ലയിലെ ആദ്യ കോളേജ് (ദേവസ്യം കോളേജ്) സ്ഥാപിക്കപ്പെട്ടത് ഈ കുന്നിൽ ആയതിനാലാൽ (ഇപ്പോഴത്തെ ഗവൺമെന്റ് കോളേജ്, കട്ടപ്പന ) ആളുകൾ ഈ സ്ഥലത്തെ വിശേഷിപ്പ്ച്ച് തുടങ്ങിയത്  കോളേജ് ഇരിക്കുന്ന മല എന്ന രീതിയിലായിരുന്നു. കാലക്രമേണ ഇത്  ജനങ്ങളിലൂടെ പറഞ്ഞാണ് കോളേജ് മല എന്ന നാമത്തിലേക്ക്  ഈ  സ്ഥലത്തിന്റെ പേര് പരിണമിച്ചു.&#x5B;*[[വിക്കിപീഡിയ:പരിശോധനായോഗ്യത|അവലംബം ആവശ്യമാണ്]]*&#x5D;

## ചരിത്രം

കട്ടപ്പനയേ ഏലപ്പാറയുമായി ബന്ധിപ്പിക്കുന്ന പാതയിൽ സ്ഥിതി ചെയ്യുന്ന ഒരു സ്ഥലമാണ് നരിയംപാറ. ഇവിടെനിന്നും ഏകദേശം  നാല് (4) കിലോമീറ്റർ ചുറ്റളവ് അകലത്തിൽ സ്ഥിതി ചെയ്യുന്ന സ്ഥലമാണ് **കോളേജ് മല**.
നരിയംപാറ സ്കൂൾകവലയിൽ നിന്നും ഇടത്തോട്ടായി കിടക്കുന്ന ബുൾഡോസർ കയറിപ്പോയി രൂപപ്പെട്ട വഴിയിലൂടെ രണ്ട് (2) കിലോമീറ്റർ മുകളിൽ നടപ്പാത ഒരു മലയുടെ നെറുകയിൽ കൊണ്ടെത്തിക്കുന്നു ഇതാണ് **നരിയംപാറ  കോളേജ്മല**. പണ്ട് ഒരിക്കൽ ഇവിടെ  ഒരു കോളേജ് സ്ഥിതി ചെയ്തിരുന്നു, അതിന്റെ നാമം **ദേവസ്വം ബോർഡ് ശബരിഗിരി കോളേജ്  അഥവാ  ഡി.ബി.എസ്  കോളേജ് എന്നായിരുന്നു**. ഇതിന്റെ  സമീപത്ത് തന്നെയായി ശബരിഗിരി  ശ്രീ ധർമ്മശാസ്താ ക്ഷേത്രം ഇന്നും സ്ഥിതി ചെയ്യുന്നു. ശ്രീമാൻ വണ്ടക്കൽ  ഭാസി എന്ന  ഭാസ്കരകുറുപ്പ്  കോളേജ് സ്ഥാപിക്കാനായി രംഗത്ത് വന്നത്. അതിന് മുമ്പുതന്നെ നരിയംപാറ  മന്നം മെമ്മോറിയൽ സ്ഥാപകൻ എന്ന നിലയിൽ  ശ്രദ്ധിക്കപ്പെട്ടിരുന്നത്. ബാഹ്യലോകവുമായുള്ള ബന്ധത്താൽ മുന്നേറി എങ്കിലും അടിസ്ഥാന സൗകര്യങ്ങളുടെ കുറവ് കൊണ്ട് 2 വർഷം കൊണ്ട് സമരങ്ങളും വിവാദങ്ങളും പൊട്ടിപ്പുറപ്പെട്ടു.അധികം താമസിക്കാതെ ഗവൺമെന്റ് സമരത്തിലിടപ്പെടുകയും കോളേജ് മാറ്റി സ്ഥാപിക്കാൻ നടപടി കൈകൊള്ളുകയും ചെയ്തു. അങ്ങനെ ദേവസ്വംകോളേജ് നിർത്തുന്നതിന് പകരം അത് മലമുകളിൽ നിന്നും മാറ്റി അതേപടി മറ്റൊരു സ്ഥലത്തേക്ക് സ്ഥാപിച്ചു.അങ്ങനെ സമരപരമ്പരകൾക്ക് അന്ത്യം കുറിച്ചു കൊണ്ട് ഗവൺമെന്റ് പിൽക്കാലത്ത് പുതിയ സർക്കാർ കോളേജ്‌ എന്ന പേരിൽ പന:സൃഷ്ടി നടത്തി ഈ കോളേജാണ് ഇപ്പോഴത്തെ ഗവൺമെന്റ് കോളേജ്, കട്ടപ്പന.
സംജ്ഞ

ഹൈന്ദവപുരാണപ്രകാരം ദേവശില്പിയായ വിശ്വകർമ്മാവിന്റെ പുത്രിയും സൂര്യഭഗവാന്റെ പത്നിയുമാണ് **സംജ്ഞ**. അതിതേജസ്വികളായ അശ്വിനീകുമാരന്മാർ സംജ്ഞയുടെ പുത്രന്മാരാണ്. സത്യനെന്നും ദസ്രനെന്നുമാണ് അവരുടെ നാമം.സൂര്യന് പത്‌നിയായ സംജ്ഞയിൽ മനു, യമൻ, ദമി എന്നിങ്ങനെ ആദ്യം മൂന്നുമക്കൾ ജനിക്കുകയുണ്ടായി. പിന്നെ സൂര്യന്റെ ചൂട് സഹിക്കാനാവാതെ അവൾ തന്റെ ഛായയെ തന്റെ വേഷത്തിൽ സൂര്യന്റെ അടുത്തേയ്ക്കയച്ചിട്ട് സംജ്ഞ അവിടെനിന്നും അകന്നുപോയി. ഛായ തന്റെ ഭാര്യയല്ലെന്നു തിരിച്ചറിഞ്ഞ സൂര്യൻ സംജ്ഞയെ തിരക്കി ചെന്നു. അപ്പോൾ അവൾ ഒരു കുതിരയുടെ രൂപത്തിൽ വനത്തിൽ തപസ്സുചെയ്യുകയാണെന്നു തിരിച്ചറിഞ്ഞ സൂര്യദേവൻ ഒരാൺകുതിരയായി രൂപംമാറി അവളെ വശീകരിച്ചു. അതിൽ രണ്ടാൺമക്കളുണ്ടായി. സത്യനും ദസ്രനും. പിന്നീട് സംജ്ഞ സൂര്യനോടൊപ്പം പോയി എന്നാണ് ഐതിഹ്യകഥ. 
## അവലംബം
ജന്മഭൂമി: http://www.janmabhumidaily.com/news363662#ixzz4qHH4NP97

വർഗ്ഗം:ഹിന്ദു ദേവതമാർ
വർഗ്ഗം:ആകാശദേവതമാർ
നരവംശജന്തുശാസ്ത്രം

മനുഷ്യനും മറ്റു ജന്തുക്കളും തമ്മിലുള്ള ബന്ധങ്ങളെക്കുറിച്ച് പഠിക്കുന്ന ഒരു ശാസ്ത്രശാഖയാണ് **നരവംശജന്തുശാസ്ത്രം** (English: Anthrozoology or human–non-human-animal studies or HAS). നരവംശശാസ്ത്രം,  വെറ്ററിനറി ശാസ്ത്രം,  മനഃശാസ്ത്രം, വൈദ്യശാസ്ത്രം,  വംശശാസ്ത്രം, ജന്തുശാസ്ത്രം എന്നീ ശാസ്ത്രശാഖകളുമായി ഇടകലർന്നുകിടക്കുന്ന ഒരു ശാസ്ത്രശാഖയാണിത്. മനുഷ്യനും ജന്തുക്കളും തമ്മിലുള്ള ബന്ധങ്ങളിൽ മനുഷ്യനും ജന്തുക്കൾക്കും ഉള്ള ഗുണഫലങ്ങളെക്കുറിച്ചും മനുഷ്യനും ജന്തുക്കളും തമ്മിലുള്ള ഇടപെടലുകളെക്കുറിച്ചും ആണ് ഈ ശാസ്ത്രശാഖ പ്രധാനമായും ഊന്നൽ കൊടുക്കുന്നത്. 
## അവലംബം

വർഗ്ഗം:സാമൂഹ്യശാസ്ത്രം
വർഗ്ഗം:നരവംശശാസ്ത്രം
വർഗ്ഗം:ജന്തുശാസ്ത്രം
സുസൻ അബുൽഹവ

പ്രമുഖ പലസ്തീനിയൻ അമേരിക്കൻ എഴുത്തുകാരിയും മനുഷ്യാവകാശ പ്രവർത്തകയുമാണ് **സുസൻ അബുൽഹവ** (English: **Susan Abulhawa** (, born June 3, 1970)
2010ൽ പുറത്തിറങ്ങിയ ബെസ്റ്റ്‌സെല്ലിങ് നോവലായ *മോണിങ്‌സ് ഇൻ ജെനിൻ* എന്ന നോവലിന്റെ കർത്താവാണ്. പ്ലാ ഗ്രൗണ്ട്‌സ് ഫോർ പലസ്തീൻ എന്ന സർക്കാരിതര സന്നദ്ധ സംഘടനയുടെ സ്ഥാപകയാണ്. പെൻസിൽവാനിയയിലെ യാർഡ്‌ലിയിലാണ് ഇപ്പോൾ താമസം. ഇവരുടെ രണ്ടാമത്തെ നോവലായ ദ ബ്ലു ബിറ്റ്വീൻ സ്‌കൈ ആൻഡ് വാട്ടർ 19 ഭാഷകളിൽ പുറത്തിറങ്ങി.

## അവലംബം

വർഗ്ഗം:പലസ്തീനിയൻ എഴുത്തുകാർ
വർഗ്ഗം:പലസ്തീനിയൻ വനിതകൾ
വർഗ്ഗം:1967-ൽ ജനിച്ചവർ
ചന്ദ്ര-ശങ്കര

ചാവക്കാട് ഓറഞ്ച് ഡ്വാർഫ് (COD), വെസ്റ്റ് കോസ്റ്റ് ടോൾ എന്നീ പരമ്പരാഗത തെങ്ങിനങ്ങളുടെ വർഗസങ്കരണം വഴി വികസിപ്പിച്ചെടുത്ത തെങ്ങിന്റെ വിളവിനമാണു് ചന്ദ്ര-ശങ്കര. 

ഈ ഇനം തെങ്ങ് പ്രതിവർഷം ശരാശരി 116 നാളികേരങ്ങൾ വരെ ഉല്പാദിപ്പിക്കുന്നു. തെങ്ങൊന്നിനു് വർഷം ശരാശരി 25 കിലോഗ്രാം കൊപ്ര ലഭ്യമാണു്. ഒരു തേങ്ങയിൽ ശരാശരി 215 ഗ്രാം വരെ കൊപ്ര അടങ്ങിയിരിക്കും. കൊപ്രയുടെ 68% എണ്ണയായി വേർതിരിച്ചെടുക്കാം.

## അവലംബം
കുറുംബ ഭാഷകൾ

ദക്ഷിണേന്ത്യയിലെ കുറുംബ ജനവിഭാഗം സംസാരിക്കുന്ന ഒരു ദ്രാവിഡ ഭാഷയാണ് **കന്നഡ കുറുംബ** എന്നും അറിയപ്പെടുന്ന **കുറുംബ ഭാഷ**. തമിഴ്–കന്നഡ ഗണത്തിൽ പ്പെടുന്ന ഒരു ഭാഷയാണ് കുറുംബ ഇത് പലപ്പോഴും കന്നഡ ഭാഷയുടെ ഒരു വകഭേദമായി കരുതാറുണ്ട്; എങ്കിലും, എത്നോളോഗ് ഇതിനെ മറ്റൊരു ഭാഷയായാണ് കണക്കാക്കുന്നത്.

## വർഗ്ഗീകരണം
### കന്നഡ
* ആലു കുറുംബ
* ബേട്ട കുറുംബ, ഉരളി കുറുംബ, കാടു കുറുംബ എന്നും അറിയപ്പെടുന്നു
* ജേനു കുറുംബ, ടെൻ കുറുംബ, കാട്ടുനായ്ക എന്നും അറിയപ്പെടുന്നു
കന്നഡയുമായി സാമ്യമുള്ളതിനാൽ മൊത്തത്തിൽ ഇവയെ കന്നഡ കുറുംബ എന്ന് വിളിക്കുന്നു.

### ഇരുള
* അട്ടപ്പാടി കുറുംബ - പരസ്പരം മനസ്സിലാകുമെന്നതിനാൽ, മുഡുഗ ഭാഷയുടെ ഒരു ഭാഷാഭേദമായ പാലു കുറുംബ എന്നും അറിയപ്പെടുന്നു.

### മലയാളം
* മുള്ളു കുറുംബ, മുള്ളു കുറുമ എന്നും അറിയപ്പെടുന്നു

## സംസാരിക്കുന്ന പ്രദേശങ്ങൾ
കന്നഡ കുറുംബ ഭാഷകൾ കർണ്ണാടക-തമിഴ്‌നാട് അതിർത്തിപ്രദേശങ്ങളിലാണ് സംസാരിക്കുന്നത്. ഇരുള-മലയാളം കുറുംബ ഭാഷകൾ കേരളത്തിലെ വയനാട് ജില്ലയിലാണ് സംസാരിക്കുന്നത്.

## അവലംബങ്ങൾ

വർഗ്ഗം:ദ്രാവിഡഭാഷകൾ
വർഗ്ഗം:കർണാടകയിലെ ഭാഷകൾ
വർഗ്ഗം:കേരളത്തിലെ ഭാഷകൾ